text:
1Chaymantaqami uk largu bara kañata yupay midikunaypaq qumaran. Chaymi kaynu nimaranllapa: "Rir, Dyusta adurananllapa wasita, altarnintinta, midiy. Chaymantami, yupankipis michkashi chaypi aduraqkunaqa nir. 2Piru amami, Dyusta adurananllapa wasipa pampa kaqtaqa midinkichu. Chaqa tukuy chaykunataqami qusha kani mana Israel runakunatana. Chaymi kwarintay-dus (42) misista saruch'ar purinqallapa, chay kusala shumaq Jerusale'n pwiblutaqa. 3Chay tyimpullapimi nuqapis kach'ashaq ishkay runakuna saqalla rach'pata yakakushata, paykuna nuqapaq rir yach'achikunanpaq mil dusyintus sisinta (1,260) diyakunata". 4Piru Dyuspa chay ishkay rimaqninkunaqami intrachimanchikllapa Tayta Dyus tukuyla kay pachapa amunpa naypanpi ishkay ulibu qirukuna chaynulla chay ishkay bilirukuna shayaran chaypaq. 5Chaymi mayqanpis kay ishkay runakunata ch'iqnir mana allinta ruranatinqa paykunapa shiminmanta kusala achka nina lluqshimuqmi rupachir tukchinqa. Chaynullami mayqanpis paykunata mana allinta ruranaqkunaqa wanunqa. 6Chaqa chay ishkay runakuna, Dyuspaq yach'achikuqkunaqami, kusala pudirniyjun kashanrayku, chay yach'achikuyashanllapa tyimpuqa ama tamyamapis ishkinanpaq syilumatapis kirpanqallapa. Chaynullami pudirniyjunpis, yakuta yawarpaq tikrananpaq, kay pachapi kaqkunata michkatapis paykuna munashannulla riqchaq qischakaykunawan qischananpaq ima. 7Piru Dyuspaq yach'achikur tukchishana katinllapaqa, uk kusala saqra munstru chay kusala manchaypaq uch'ku rurimanta yarqamur, chay ishkay runakunapa ikinpi purir binsir munashannulla wanuchinqallapa. 8Chaymi chay wanushakunapa kwirpunqa, Jerusale'n pwiblupa kallikunapi chutarar kidanqa. Chaqa chay pwiblullapimi Amitunchiktapis wanuchiranllapa. Chaymi chay pwiblutaqa Sodoma, chaynulla Egipto pwibluta yupayna riqsinqallapa. 9Chaynu wanutinllapami kimsa diya-y-midyuta, tukuyla pwiblumanta runakuna, ukman ayllukuna, ukman rimaypi rimaqkuna, uklaw nasyunmanta runakuna ima rikanqallapa chay wanushakunapa kwirpuntaqa. Chaymi mana munanqallapalamapischu mayqanpis chay wanushakunapa kwirpunta pampananllapataqa. 10Chaqa ashwan kay pachapi kawsaqkunamaqa kusalata aligriyanqallapa chay ishkay runakuna wanushanllaparaykuqa. Chaymi ashwan ukninpis ukninpis imakunata rigalanakunqallapa kay qischamaqninchikkunaqami wanushallapana nir. 11Piru kimsa diya-y-midyumantaqami, Tayta Dyusqa chay wanushakunataqa qashan kawsachimuran. Chaymi tukuyla rikaqkunaqa kusalata manchakuranllapa. 12Chaymantaqami chay ishkay runakuna, Dyuspaq yach'achikuqkunaqa, unaq syilumanta uk kusala jwirti rimayta uyaparanllapa, kaynu niqta: "¡Iqamuyllapa kayman!" nir. Chaynu nitinmi, puktaypa rurinlata iqaranllapa syilumanqa. Chaymi chay tukuyla ch'iqniqninkunaqa rikaranllapa. 13Chaymi chay kutilla kusalata pacha kuyuran rajakanankaman. Chaynu pacha kuyutinmi, Jerusale'n pwiblupa dyis partin kaqmanta ukqa limpu rataran. Chayraykumi syiti mil (7,000) runakuna wanuranllapa. Nataq wakinkuna kawsaqlla kidaqkunaqa, kusata manchakurllapa ima unaq syilupi Taytanchikllapa Dyusta kusalata alabaranllapa. 14Ayayay, chay ishkay kaq kusala saqra qischakaykunaqa pasanna. Piru chay kimsa kaq saqra qischakay shamunanpaqqami, manana maychu. 15Chaymantami chay syiti kaq angelpis trumpitantaqa waqachiranna. Chaymi uyaparanllapa unaq syilupi kusala jwirti rimay kaynu niqta: "Kananmantaqami kay pachapiqa Amitunchik Dyusqa, Akrashan Cristunlawanna tukuy tyimpupaqna mantakunqa" nir. 16Chaymi Tayta Dyuspa naypanpi chay binti-kwatru (24) rukukuna chay mantakuna samananpi taqkunaqa qunqurir pachakaman pukch'irar Dyusta aduraranllapa, 17kaynu nir: "Amituyllapa Tayta Dyus, qammi tukuy imata rurayta puytinki. Chaymi payji nishunillapa. Chaqa qammi unaymanta kashaykillana. Chaynullami kananpis kankilla. [Chaymi maydiyapis shamuyanki kanqa]. Chaynu karmi pudirnikiwan tukuy intirupi mantakuq qallarishaykina. 18Piru wakin nasyunkunamanta runakuna qampi mana kriyiqkunaqami kusalata piñakuranllapa. Chaymi qampis piñakushaykirayku tukuylata rikar yach'ar kastiganaykipaq diyaqa ch'amushana. Chaynu karmi wanushakunamatapis rikar yach'ayankina. Nataq qampaq rimaqkunata, kusa allin kaq akrashaykikunata, chaynulla qamta manchar sirbishuqkuna atun kaqkunata, taksha kaqkunamatapismi kusala allintami rurashayki ninki. Piru tukuy mana allinkunata ruraqkunata-shuypaqami tukuy tyimpupaqna kastiganki" nir. 19Chaymantaqami unaq syilupi, Dyusta adurananllapa wasiqa kich'akaran. Chaymi chay ruripiqa rikaray, chay unay rukunchikllapawan tratuta rurashanllapa kufri shutiq kajunta. Chaymantami kusalata rilamparan, kunyaran, lanyaran ima. Chaynullami kusalata pacha kuyuran, granisu ishkiran ima.
Copyright
Learn More


c: text/html

text:
Gary Lineker
Gary Winston Lineker sutiyuq runapa, (30 ñiqin ayamarq'a killapi 1960 watapi, paqarisqa Leicester llaqtapi) sutiyuq runaqa huk Inlatirra mama llaqtayuq piluta hayt'aqmi.
Tayta: Barry Lineker, Mama: Margaret Lineker.
Yuyarina
Klubkuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqta kampiunatukuna[llamk'apuy | pukyuta llamk'apuy]
Mamallaqtapura kupakuna[llamk'apuy | pukyuta llamk'apuy]
Individual suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Gary Lineker.

robotstxt: allowed

filter: keep


text:
1Tukuy chaypi kaqkunaqa, sharir aparanllapa Jesustaqa gubyirnu Pilatupa naypanman. 2Chay Pilatupa naypanpiqa, yanqa illaqmanta llullakur Jesuspaqqa willakuq qallariranllapa kaynu nir: --Kay runataqami tarisha kanillapa pwibluyllapamanta runakunata kusa ukman saqrakunata yach'achiqta. Chaqa, paymi nin manashi impwistuta gubyirnu Cesartaqa pagrashaqllapachu. Chaynulla ninpis payshi Dyuspa Akrashan Cristun tukuyta mantakuqqa nir. 3Chaymi Pilatuqa Jesustaqa kaynu nir tapuran: --¿Qamchu chay Israel runakunapa mantaqnin kanki? nir. Jesusqa niran: --Qamllami ninki. 4Chaynu Jesu's nitinqa, Pilatuqa chay kurakunapa mantaqninta, tukuy runakunatapis niran: --Nuqapaqqami kay runaqa mana ima uchayjunchu nir. 5Chaynu nitinqa, chay runakunaqa llallin kusalata lanyar niranllapa: --Chay kusa ukmanta yach'achikuyashanwanmi, chay pwibluyllapamanta runakunataqa limpu pantachiyan. Chaynu mana allinta yach'achikuqqami qallariran Galileapi. Kanan-shuypaqa kay Judeapina puriyan nir. 6Chaynu nitinllapa uyaparqa, Pilatuqa tapukuran ¿kay runaqachu Galileamanta? nir. 7Chaymanta runakuna, Galileamantami nitinllapaqa, kach'aran gubyirnu Herodesman. Chaqa, paypis chay diyakunapiqa Jerusalenpi karan. 8Jesu's chayman ch'atin, Herodes rikarqa kusala aligrita yarpuran. Chaqa kusa unaynami paypaqqa rimaqllapata uyapasha kar, Herodesqa riqsiyta munaran. Chaynullami milagrukunata ruratin ima rikanaran. 9Chaymi kusata tapuran. Piru, Jesusqa mana imalatapis willaranchu. 10Chaypiqa karanllapapis kurakunapa mantaqninkuna, Moise's mantakushanta yach'ar yach'achikuqkuna ima. Chay paykunaqami chaypiqa alliplata uchachayaranllapa. 11Chayna, Jesu's mana imatapis rimatinqa, Herodesqa wakin suldadukunawan kusalata kushiparanllapa. Chaymi Jesusta asipananllaparaykuqa, gubyirnupa kusala ch'aniyjun rach'panta yakachiranllapa. Chaynu rurayar imaqa, Herodespis Jesustaqa qashan kach'aran Pilatuman. 12Chay diyaqamiri Pilatuwan Herodesqa kusala amiguna tikrakaranllapa, unaykuna kusata ch'iqninakuq kasha karmapis. 13Chaymantami Pilatuqa kurakunapa mantaqninkunata, wakin karguyjunkunata, chaynulla tukuyla runakunata ima tantamuran. 14Chaymi kaynu niran: --Qamkunaqa kay runata nuqaman apamuraykillapa, 'Pwibluymanta runakunata limpu pantachiyan' nir. Nuqami qamkunapa naypaykillapapi tapusha kani. Piru paypa uchantaqami mana tarishachu kani qamkuna niyashaykillapanuqa. 15Chaynulla Herodespis mana paypiqa ima uchatapis tarishachu. Chayraykumi qashan nuqaman kach'amusha. Chayrayku yach'ayankillapana, manami ima mana allintapis kay runaqa rurashachu nir. Chaymi wanuchinapaqqa mana allinchu. 16Chaymiri nuqaqa wipyachikurla kach'ashaq. 17[Chaynuqami Pilatuqa niran, kada Pascua fyistapi uk prisuta lluqshichiq kar]. 18Chaynu Pilato nitinqami, allipta chay runakunaqa tukuynin pullalla lanyaranllapa kaynu nir: --¡Wanuchiy chaytaqa! ¡Ashwan Barrabasta karsilmanta lluqshichir kach'ay! nir. 19Chaqa, kay Barrabastaqami karsilmanqa itasha karanllapa, Romapa gubyirnunpa kuntran kar uk runata wanuchishanpaq. 20Piru Pilatuqa, Jesusta mana wanuchiyta munarqa, qashanpis chayllata chay runakunataqa niran. 21Ashwan paykunaqa kusala jwirtita lanyaranllapa kaynu nir: --¡Kruspi klabay! ¡Kruspi klabay! nir. 22Chaynu niyatinllapamapis, qashan kimsa kutipaqna Pilatuqa niran: --Chaqa ¿ima mana allintataq kayqa rurasha? Nuqapaqqami kay runaqa mana ima uchayjunpischu wanuchichikunaypaqqa. Chaymi nuqaqa kastigachikurla kach'ashaq. 23Piru chay runakunaqami qashan kusala jwirtita kaynu nir lanyaranllapa: --¡Kruspi klabay! nir. Chaynu allipta lanyayatinllapaqami, 24Pilatuqa, paykuna munashanllapanullata ruraran. 25Chaymi chay Barraba's, Romapa gubyirnunpa kuntran kar uk runata wanuchisha katinmapis, karsilmanta lluqshichir, Jesusta-shuypaqa paykunatana quran. 26Jesusta krusman klabaq apayarllapanaqa, Cirenemanta uk runa Simo'n shutiq, ch'akranmanta shamuqta tariranllapa. Chaymi Jesuspa krusninta rikrachir, paypa ikinllata aparanllapa. 27Kusala achka runakunami Jesuspa ikintaqa riranllapa. Chaynullami warmikunapis kusalata llakir, waqar ima riranllapa. 28Piru Jesusqami paykunata chapar kaynu niran: "Jerusalenmanta warmisitakuna, ama nuqapaqqa waqayllapachu. Ashwan qamkunallapaq, wamraykikunapaq ima waqayllapa. 29Chaqa uk kusala qischakay tyimpukunapimi ninqallapa: 'Allinmi kasha chay warmisitakuna mana wamrakuq chaykunapaq, chay warmi mana ruriyjunchu kaqkunapaq, chaynulla chay warmikuna mana wamran katin mana ñuñuchikuqkunapaqmapis' nir. 30Chaymi, chaynu qischakarnaqa runakunaqa qaqakunata ninqallapa: '¡Nuqakunapa anayllapaman ratamuyllapa!' Chaynulla lumakunatapis ninqallapa: 'Pakakuchimayllapa ima' nir. 31Chaqa llullu qiruwan tukuy kaykunata rurarqa, ¿imanuna kanqa qiru chakishana katinqa?" 32Chaynullami Jesuswan pullataqa apaqllapapis ishkay wanuchikuq runakunata Jesuswan pullata kruspi klabananllapapaq. 33Chaymanta chay uk lugar Calavera shutiqman ch'achirllapaqa, Jesustaqa klabaranllapana kruspiqa. Chaynulla chay ishkay wanuchikuq runakunatapis kadalaw qichqanpi krusllapi klabaranllapa. Ukninta allilaw qichqanpi, ukninta ichuqlaw qichqanpi. 34[Klabatinllapanaqa Jesusqa niran: "Taytay, pirdunay kay runakunataqa. Paykunaqami mana yach'anchu imatami rurayanllapa nirmapis".] Chaymantami chay suldadukunaqa Jesuspa rach'pankunata surtyakur ayparanllapa. 35Runakunaqami chaypi rikakuyaranllapa, chay karguyjun runakunamapis alliplata kushikur asiparanllapa kaynu nir: --Ukkunata-shuypaqa washaran. Mabir kananqa paylla washakanqari, chiqapta Dyuspa Akrashan Cristun karqa. 36Chaynulla chay suldadukunapis Jesusmantaqa burlakaqllapa. Chaymi qimikar upyachiqllapa allipla puchqu binuta, kaynu nir: 37--¡Chiqapta, Israelmanta runakunapa mantaqnin karqa, qamlla washakay-ari! nir. 38Chaynulla, Jesuspa umanpa ananpiqami uk litriruta ch'uraranllapa [griego rimaypi, latinpi, hebreo rimaypi ima] Chaqa kaynu niyaq: |sc"KAYMI ISRAEL RUNAKUNAPA MANTAQNIN"|d nir. 39Chay ishkay wanuchikuqkuna Jesuswan pulla kruspi klabaraqkunapa ukninqa, musyar kaynu niyaq: --¡Chiqapta qam Dyuspa Akrashan Cristun karqa, qamlla washakar, nuqakunatapis washamayllapari! nir. 40Chaynu nitinqami, ukninqa kaynu nir anyaran: --¿Manachu qamqa manchanki Taytanchik Dyustaqa, qam wanunaykipaqna qischakayarmapis? 41Nuqanchikqa imanu mana allinta rurashanchikraykumi qischakayanchikmapis, pagrakuq yupayna, chay mana allinkunata tukushanchikpaq. Piru kay runa-shuypaqa mana imata uchakusha karmapis, qischakayan. 42Chaymantaqa niranpis chay runaqa: --Tayta Jesu's, yarpumankiri qashan mushuqmanta mantakuq qallarirqa. 43Chaynu nitinqa, Jesusqa niran: --Allitami nishayki: Qamqa kananllami nuqawan pulla kanki Taytay Dyuspa luryanpi nir. 44A las dusimanta-pacha alas tris di la tardikaman tukuy pacha allipla tutaparaq intiru kidaran. 45Rupayqami manana achkirachikamurannachu. Dyusta adurananllapa wasipa ch'aypinpi atun rakta rach'pa warkuraqpis ch'aypimanta wakman kayman limpu llikikaran. 46Chay kutillami, Jesusqa kusala jwirtita qaych'akuran kaynu nir: "¡Taytay, ispirituytami makikilaman ch'uramuni! ¡Qamna rikapamanki!" Chaynu nirqa Jesusqa wanukuranna. 47Chaymanta chay romano suldadukunapa kapitannin, tukuy chaykunata rikar uyapar imaqa, Dyusta alabaran, kaynu nir: --Chiqaptami kay runaqa mana ima uchayjunlamapischu kasha nir. 48Tukuy chaypi kaqkunaqa, tukuy ima pasashanta rikarqa, kusala mana allitachu yarpur riranllapa, qasqunllapata takaqnu. 49Piru, Jesusta tukuy riqsiqkuna, Galileamanta-pacha pullan warmisitakuna rishakunapis, chayllapiraq kidaranllapa. Chaymi tukuy ima pasaqkunatapis karukaqlapi shasha rikakuyaranllapa. 50- 51Karanmi uk allip allinla runa Jose' shutiq, chay Judea lugarpa pwiblun Arimatea shutiqmanta. Payqami Israelmanta kusa mas karguyjunkunapa masin karan. Piru chay karguyjunkuna yarpushankunawanqa mana chayllatachu yarpuq. Ashwan, Dyus mushuqmanta mantakunanpaq nir yarpur, kawsaq-ari. 52Chaymi payqa Pilatuman ch'ar Jesuspa kwirpunta mañaran. 53Chayna, Pilatuqa apay nitinqa, payqa krusmanta shumaqla ishkichimur, uk yuraq rach'pawan pillur apar ch'uraran qaqapa pach'anlapi uk uch'ku rurakasha karan chayman. Chaypiqami manaraq mayqantapis pampashallapachu karan. 54Chay pampayan diyapiqami, samana diyapaqna kamakachikuyaqllapa, chaqa qallariyaqnari. 55Chay warmikuna Galileamanta-pacha Jesuswan pulla riqkunaqa, riranllapa rikaq chay uch'kutaqa. Chaymi, chaypi imanu pampatinllapamapis allita rikaranllapa. 56Chaymanta wasinllapaman tikrakamurllapanaqa, kusala mishki mutkiypaq rimidyitukunata kamakachiranllapa, chaykunawan Jesustaqa salar kamakachinanllapapaq. Piru chay samana diyapi-shuypaqa imanutaq kananllapapaq karan, chaynullata kumpliranllapa.
Copyright
Learn More


text:
Arika Parinaqutapas suyu
Arika Parinaqutapas suyu nisqaqa (kastilla simipi: XV Región de Arica y Parinacota) Chilipi huk suyum. Uma llaqtanqa Arika llaqtam.
Pulitika rakiy[llamk'apuy | pukyuta llamk'apuy]
Iskay pruwinsyanmi kan:
- Arika pruwinsya, uma llaqtanqa Arika llaqtam
- Parinaquta pruwinsya, uma llaqtanqa Putre llaqtam.
Tawa munisipyunmi (comuna) kan:
- Arika pruwinsyapi:
- Arika munisipyu, uma llaqtanqa Arika llaqtam
- Camarones munisipiyu, uma llaqtanqa Qhuya (Cuya) llaqtam
- Parinaquta pruwinsyapi:
- General Lagos munisipyu, uma llaqtanqa Wiswiri (Visviri) llaqtam
- Putre munisipyu, uma llaqtanqa Putre llaqtam


text:
Islay pruwinsya
Islay pruwinsya (aymara simipi: Islay jisk'a suyu; [kastilla simi]]pi: Provincia de Islay) nisqaqa Piruw mama llaqtapi, Ariqipa suyupi, huk pruwinsyam. Uma llaqtanqa Mullintu llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqa suyukuna: Mejía quchakuna mamallaqta willkachasqa
- Urqukuna:
- Mayukuna: Tampu mayu
- Quchakuna: Pasiphiku mama qucha
Pulitika Rakiy[llamk'apuy | pukyuta llamk'apuy]
Suqta distritunmi kan:
Simikuna[llamk'apuy | pukyuta llamk'apuy]
Pruwinsyapiqa kastilla simitam, qhichwa simitam rimanku.
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Pruwinsyapi paqarisqa[llamk'apuy | pukyuta llamk'apuy]
Juan Gualberto Valdivia Cornejo paqarimurqa Islay pruwinsyapi 11 ñiqin anta situwa killapi 1796 watapi.


text:
1Tsaymi Pablo caynog nergan: “Taytacuna, mayapäcamay.” 2Quiquincunapa idiömancho Pablo rimashganta mayarmi lapanpis upälacärergan. Tsauraga caynog nergan: 3“Nogapis Israel runami caycä. Cilicia provinciacho cag Tarso marcachömi yurishcä. Itsanga winashcä Jerusalenchömi. Gamalielmi yachatsimashga Moisés escribishgan leycunata. Tsaynog carmi Tayta Diosnintsipa leynincunata lapan shongöwan cumplir gamcunanog cargä. 4Alita ruraycashgäta yarparmi Jesusta chasquicogcunata ushacätsiyta munar warmitapis olgutapis carcilman wichgatsergä. 5Tsaynog rurashgäta musyarmi más mandag cüra y lapan Israel mayor runacunapis ordinta gomargan Damascucho cag autoridäcuna yanapamänanpag. Tsaymi aywaycargä Jesucristuta chasquicogcunata Jerusalenman prësu apaycamur castigatsinäpag. 6“Damascuman chayanäpagna caycaptëmi pulan junagnog elagpita nogaman jana patsapita elguynog chip-chipyämorgan. 7Tsauraga pampaman tunir mayargä caynog nimogta: ‘Saulo, Saulo, ¿imanirtag nogapa conträ sharcuycanqui?’ 8Tsauraga taporgä ‘¿Pitag canqui, tayta?’ nir. Tsaynog niptëmi nimargan: ‘Nogaga Jesucristumi caycä. Yäracamagcunata gaticacharga nogapa conträmi caycanqui.’ 9“Tsay atsicyämogta ricar nogawan aywagcuna fiyupa mantsacargan. Itsanga Jesucristo parlapämashgantaga manami mayapäcorgantsu. 10Payta chiquiycashgäta nimaptinmi taporgä: ‘¿Imatatag ruräman, tayta?’ Tsaynami nimargan: ‘Sharcurcur ayway Damasco marcaman. Tsaychönami juc runa nishunquipag imata ruranayquipag cashgantapis.’ 11Jana patsapita atsicyämushganwan gaprayashga captëmi nogawan aywaycagcuna janchaylapa chayatsimargan Damasco marcaman. 12“Tsay marcachömi targan Ananías jutiyog runa. Paymi Moisés escribishgan leycunata cumplir Tayta Diosnintsi munashgannog cawargan. Damascucho tag Israel runacuna payga ali runa cashgantami nipäcun. 13Ananías ricamagnë shamurmi caynog nimargan: ‘Waugui Saulo, cananpita yapaynami ricanqui.’ Tsauraga jinan hörami ricargä. 14Nircurmi caynog nimargan: ‘Israel runacuna adorashgan Tayta Diosnintsimi acrashushcanqui pay munashgannog cawanayquipag, Jesucristo yuripäshunayquipag y parlashgancunatapis mayanayquipag. 15Tsaynog ricashga y mayashga carmi pï-maytapis Jesucristupa wilacuyninta wilapanquipag. 16Canan jucla bautizacur Tayta Diosnintsita manacuy lapan jutsa rurashgayquicunata perdonashunayquipag.’ 17“Tsauraga Jerusalenman cutiycamur templucho Tayta Diosnintsita manacuycaptë Jesucristo yuriparcamar caynog nimargan: ‘Jerusalenpita jucla yarguy. Caychöga manami chasquicärengatsu wilacuynëta wilacuptiqui.’ 19Tsaynog nimaptinmi noga nergä: ‘Paycuna musyanmi contrayqui naupata cashgäta. Tsaynogpis musyanmi may-tsay sinagogaman aywar gamman yäracogcunata magarcur magarcur carcilman apashgäta. 20Wilacogniqui Estebanta wanutsipäcuptinpis tsaychömi caycargä “¡Wanutsiy!” nishpä. Nogami tsararargä wanutsegcunapa janan cag röpancunatapis. Tsaynog contrayqui caycarpis gamta chasquicushgäta runacuna musyanmi. Tsayta musyaycarga ¿manatsurag paycunapis ricacamashpan chasquicushunquipag, tayta?’ 21Tsaynog niptëpis Jesucristo caynog nimargan: ‘Tsaynog yarpaptiquipis gamta cachaycä caru marcacunapa aywar mana Israel runacunata nogapa wilacuynëta wilapänayquipagmi.’ ” 22Mana Israel runacunaman wilacog aywananpag nishganta Pablo wilaptinmi runacuna fiyupa rabiashpan caynog nipäcorgan: “¡Tsay runa ama cawatsuntsu! ¡Jucla wanutsishun!” 23Tsaynog rabiashpanmi janan cag röpancunatapis logtirir tapshipäcorgan. Nircurmi alpatapis altupa matsipäcorgan fiyupa gaparashpan. 24Tsauraga Pabluta cuartil rurinman yaycaycatsir tsay comandanti soldäducunata caynog nergan: “Cay runata castigay. Tsayragmi wilamäshun imanir paypa contran runacuna sharcapäcushgantapis.” 25Tsauraga castigananpag wataraycätsiptinnami tsay soldäducunapa capitanninta Pablo caynog nergan: “Nogaga Roma runami caycä. Autoridäcunapis manaragmi juzgamanragtsu. Tsaynog caycaptenga ¿imanirtag castigamayta munarcaycanqui?” 26Tsaynog niptinmi capitán aywargan comandantiman Pablo nishganta wilananpag. Tsaymi chayaycur caynog nergan: “Tsay runaga Roma runashi. ¿Cananga imatatag rurashun, tayta?” 27Tsauraga tsay comandanti aywaycur Pabluta taporgan: “¿Rasunpacu Roma runa canqui?” Niptin Pablo nergan: “Au, tayta. Roma runami caycä.” 28Tsauraga comandanti nergan: “Noga Roma runa canäpäga atsca guellaytaragmi pägashcä.” Tsauraga Pablo nergan: “Nogaga Roma runa cä yurishgäpita-patsami.” 29Tsaynog niptinmi castigananpag tsararag soldäducuna Pabluta cachariycärergan. Tsay comandantipis Roma runa cashganta musyar mantsacorgan cadinatsishganpita. 30Wara junag tsay comandanti musyayta munargan Pabluta imanir runacuna chiquishgantapis. Tsaymi mandag cüracunata y Israel runacunapa autoridänincunata gayatsergan. Nircur Pabluta apatsergan tsay autoridäcuna juntacashga caycashgan cagman.
Copyright
Learn More


text:
1Chaymantataq Careaq churin Johanán, Osaiaspa churin Azarías, soldadokunaq umallinkuna, llapan runapas hatunpas huch'uypas Jeremiasman qayllaykuspa 2nirqanku: –Ama hinachu kay, valekuqmi hamushaykiku, ñoqaykupaqyá Señor Diosniykimanta mañaykapuwayku kay pisilla qhepaq runakunapaq. Ñawpaqqa askhan karqayku, kunantaq rikushawankiku hinapas pisillaña qhepakuyku. 3Diosniyki Señor Diosmanta mañapuwayku paypuni maynin purinata yachachiwanankupaq imatachus ruwanaykutapas willawanankupaq, nispa. 4Niqtinkutaq Jeremiasqa nirqan: –Allinmi. Diosniykichis Señor Diosmanta mañapusqaykichismi valekuwasqaykichisman hina, lliw imachus niwasqantapas mana pakaykuspan willasqaykichis, nispa. 5Hinan paykunaqa Jeremiasta nirqanku: –Manataqchus ñoqayku kasusaqku Diosniyki Señor Diospa qanwan nichiwasqankuta chayqa, kikin Señor Diospuni ñoqayku contra cheqaq chaninta sayarispa rimariq kachun. 6Munasaqkuña manaña munasaqkuchu chaypas mañapuwanaykikupaq kachashaykiku chay Diosninchis Señor Diospa nisqantaqa kasukullasaqkupunin, ahinapi allillanpuni kawsanaykupaq, paypa simintaqa hunt'allasaqkupunin, nispa. 7Chunka p'unchaymantañataq Señor Diosqa Jeremiasta rimaykurqan, 8hinan payqa waqyarqan Careaq churin Johananta, puriqmasin soldadokunaq umallinkunata, hatuntapas huch'uytapas lliw runakunatapas. 9Hinaspan nirqan: –Kachawarqankichismi Diosmanta qankunapaq mañanpunaypaq, Israelpa Diosnin Señormi nin: 10Kay suyupichus qhepakunkichis chayqa, ñoqan allinta wiñarichisqaykichis, manañan thunisqaykichisñachu, saphichisqaymantaqa manan t'irasqaykichisñachu, chay hatun llaki kachamusqaymantaqa llakikunipunin. 11Manchakusqaykichis Babilonia reytaqa ama manchakuychisñachu. Amapuniña manchakuychisñachu. Ñoqan qankunawan kashani, ñoqataqmi qespichisqaykichis, paypa makinmanta qechuspa. 12Ñoqaqa khuyapayasqaykichismi, paywanpas khuyapayachillasqaykichistaqmi, hinan llaqtaykichisman kutichimpusunkichis, nispa. Ñoqa Señor Diosmi chayta nini. 13Ichaqa Señor Diosniykichista mana kasukuspachus ninkichis: Kay suyupiqa manan qhepaykumanchu, 14aswanpas Egipto suyuman rispa tiyakampusaqku, chaypiqa manan rikusaqkuchu maqanakuytapas, manataq uyarisaqkuchu maqanakunapaq huñuq trompeta waqaqtapas, manallataq yarqaymantapas wañusaqkuchu, nispa chayqa, 15qankuna Judapi qhepaqkuna uyariychis, Israelpa Diosnin Tukuy-atiyniyoq Señorpa nisqanta: Qankunachus Egiptopi tiyaq ripuyta munashankichispuni chayqa, 16manchakusqaykichis maqanakuypas yarqaypas chay kikinpin taripasunkichis, chaypitaqmi wañunkichispas. 17Cheqaqtapuni Egiptopi tiyaq ripuyta munaqkunaqa maqanakuypin, yarqaypin, onqoypin tukukapunqaku. Manan hukllapas kawsanqachu, manapunin ayqenqachu ñoqaq kachamusqay hatun llakimantaqa, nispa. 18Israelpa Diosnin Tukuy-atiyniyoq Señormi nillantaq: Imaynan phiñakuyniykuna rawrarirqanraq Jerusalenpi tiyaqkunapaq hinallataqmi qankunapaqpas rawrarinqa Egiptomanpuni ripunkichis chayqa. Qankunan kankichis millay ñakasqa, k'amisqa, llaksakuypaq, manañataqmi kay suyutaqa rikunkichisñachu, nispa. 19Yaw, Judá suyupi qhepaqkuna, Señor Diosmi kamachisunkichis: Ama Egipto suyuman riychischu, nispa. Allinta yachaychis, kunanmi ñoqa willashaykichis 20qankunaq sinchi pantasqaykichista. Qankunan Diosniykichis Señor Diosmanta mañakuqta kachawaspa niwarqankichis: Diosninchis Señor Diosmanta mañaykapuwayku. Willaykuwaykutaq lliw ima nisqantapas, chayman hina ruwanaykupaq, nispa. 21Kunantaqmi ñoqa willaykichis Diosninchis Señor Diospa “ninki” niwasqanta, qankunataq ichaqa mana kasukuyta munankichischu. 22Chayrayku allinta yachakuychis, maqanakuypi, yarqaypi, onqoypiwanmi wañumunkichis maychus tiyaq ripuy munasqaykichis suyupi, nispa.
Copyright
Learn More


text:
1Waugui-panicuna, wilacushgäta chasquicuyaptiqui manami walälapäsu gamcunata yachasishcä. 2Musyayashgayquinöpis gamcuna cagman manarä chämuptë Filipos marcacho chiquiyämashpan runacuna segaypami magayämargan. Gamcuna cagchöpis runacuna saynölami chiquiyämash. Sayno caycaptinpis Tayta Diosninsimi yanapäyämash ali wilacuyninta mana mansariypa wilacuyänäpä. 3Gamcuna cagcho nogacuna manami lutan yachasicuytasu wilacuyashcä, sinöga Jesucristupa ali wilacuynintami. Saynöpis manami pitapis saqueayänä cashgasu ni pitapis lutanta criyisiyänä cashgasu wilacuyashcä. 4Saypa trucanga Tayta Diosninsi munashgannölami wilacuycäyä. Paymi cachamash ali wilacuyninta wilacuyänäpä. Saymi wilacuyninta runacuna mana chasquicuyaptinpis Tayta Dios munashgannöla ali wilacuyninta wilacuycäyä. Payga shongunsi imata yarpashgantapis musyaycanmi. 5Musyayashgayquinöpis manami gamcunata alabapäyashcäsu: “Paycunata alabapaptëga chasquicayämangami” niyashpä. Saynöpis manami imaypis yarpäyashcäsu pipa guellaynintapis lulapaylapa jorguyta. Sayno cayashgätaga Tayta Diosninsi musyanmi. 6Saynöpis manami gamcunapis ni waquin runacunapis yachag cayashgäta yarpänayquipäsu gamcuna cagcho wilacuyashcä. Jesucristupa apostolnin caycarga gamcunata gastöcunapä manacömanmi cargan. 7Manacunäpa trucanga wawanta maman cuyashgannömi gamcunatapis cuyashpä mana cobraylapa Jesucristupa wilacuyninta wilapargä. 8Gamcunata cuyarmi listu cayargä gamcuna-raycu wanuyänäpäpis. 9Waugui-panicuna, musyayashgayquinöpis gamcuna cagcho car manami munayargäsu gastöcunapä puestupäyämänayquita. Saymi Jesucristupa wilacuyninta wilacunäpä quiquëcuna aruyargä. 10Gamcunapis y Tayta Diosninsipis musyanmi gamcuna cagcho car mana jusalicuypa pï-maywanpis mana rimanacuypa ali cawayashgäta. 11Saynöpis musyayanquimi surincunata taytan cuyar shacyäsishganno gamcunata shacyäsiyashgäta. 12Shacyäsirmi gamcunata tantyasergä Tayta Diosninsi munashganno cawayänayquipä. Gamcunataga Tayta Diosninsimi acrayäshushcanqui paypa naupancho imayyagpis cushish cawayänayquipä. 13Jesucristupa ali wilacuyninta gamcunata wilapaptë manami yarpäyashcanquisu wilapäyashgäcuna runacunapa yarpaynin cashganta, sinöga tantyacuyashcanqui Tayta Diosninsipa wilacuynin cashgantami. Sayno tantyashpayquimi lapan shonguyquicunawan say ali wilacuyta chasquicuyashcanqui. Sayno chasquicuyaptiquimi Tayta Diosninsi yanapaycäyäshunqui pay munashganno cawayänayquipä. Sayno yanapäyäshushgayquipitami imaypis Tayta Diosta agradëcicuyä. 14Jesucristuta chasquicuyashgayquipita manami gamcunalasu nacaycäyanqui, sinöga Israel nacioncho cag waugui-panicunapis Jesucristuta chasquicuyashganpita nacaycäyanmi. Sayno captinpis ama yarpäyaysu Tayta Diosninsi gongaycuyäshushgayquita. 15Señorninsi Jesucristutapis runacuna chiquiyarganmi. Payta chiquirmi autoridäcunaman entregayargan wanusish cananpä. Saynölami Tayta Diosninsipa profëtancunatapis chiquir unay Israel runacuna wanusiyargan. Sayno runacunaga nogacunatapis chiquiyämarmi may marcaman chäyaptëpis gargaycäyäman. 16Paycunaga Jesucristupa wilacuyninta pipis wilacunanta mana munarmi sapata churapaycan. Nogacunatapis sapata churapaycäyäman mana Israel runacunaman Jesucristupa ali wilacuyninta apaptë. Sayno cayashganpitami paycunataga Tayta Diosninsi yupa rabiashpan in ernuman gaycongapä. 17Waugui-panicuna, gamcunawan juntu mana carpis gamcunapä imaypis yarparaycäyämi. Saymi imaycanöpapis yapay watucacog cutimuyta munaycäyä. 18Sayno cutimuyta munayaptëpis asca cutimi Satanás sapata churapäyämash. Saymi shamuyta camäpacuyashcäsu. 19Jesucristupa ali wilacuyninta wilacuyashgäta chasquicur payman mana ajayaypa yäracuycäyashgayquita musyarmi nogacuna cushicuyä. Saynöpis Señorninsi Jesucristo cutimuptin paypa naupancho gamcunawan tincunansipä cashganta musyarmi yupa cushicuyä.
Copyright
Learn More


text:
Binidiktu VI
Binidiktu VI, Binidiktu VI suqta ñiqin (latin simipi: Benedictus PP. VI, Italya simipi: Benedetto VI) sutiyuq runaqa (* ? watapi paqarisqa Roma llaqtapi - † ? ñiqin inti raymi killapi 974 watapi wañusqa Roma llaqtapi) huk Tayta Papam karqan.
19 ñiqin qhulla puquy killapi 973 watapi watamanta ? ñiqin inti raymi killapi 974 watapi watakama Tayta Papam.
Qillqasqankuna[llamk'apuy | pukyuta llamk'apuy]
Encíclicas[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Binidiktu VI.


text:
1Diosta piantuz, mɨrain, Dios puintɨt pit mɨanapa. U uzkin Diospa pit kainana ɨrɨkane, nane uruza kain pit kaizmumikakana ɨtchish. Uruza katsa mikwa pit paramtukana paratchish. 2Ukasa uzasmin, nane maza pitmin uruza kamtanashimtu arau. "Jesucristo kurishkin irɨzi. Dios an watsat mɨlmumika aukin ɨnintakas, awane Jesucristora piantara." Sunkanain kiztau. 3Na u iztakin piannakane, nane tɨnta chi awakana uztau. Uruza paramtuasmin, nane ishkumtukanain uztau, u nawa mɨashitchi mintu akwa. 4Uruza sun pit kainammtuasmin, nane katsamikawa pitkasa paratchish, na kaizta aizpa mɨanapa. Dios Sɨnam Izpulne uruza kurunnat kit tɨnta kiwainnara, sun pit wat mɨanapa. 5Sunkana nane sun pit kaiznarau, u Diostain tɨnta nɨjkulanapa. Suasne Diosne uruza tɨnta kiwainnanazi. Mamaz kamtammika pit akwa Diosta piankamasachi. 6Aune watcha pitkasa Diosta wat piankamturuza kainapuspas, an wat piankamanapa. Au sukin kamtammika paramtukana kainammtuchimakpas. Uspakas wan au sukin mikwaruzkas, pailnapain. Uspa pian aizpakas pailtɨnazi. 7Mane Dios pian aizpa kainapuspas. Diosne us pian aizpa wan puintɨt mɨjazi, au sukin an ñamin uztuz sun pit mɨnakwa. Au su sarachasmin, Diosne us sashit aizpa wan pian. Usne au akwa an ñancha min kit aumɨza watsat mɨlnara, uskasa chiyura uzanapa. 8Mɨnminkas katsa mikwa au sukin uztuzne sun pit mɨarachi. Piankamarachi. Sun pit mɨarachi akwa, uspane au watsal Anpat Jesucristora kurishta pat kit irukasa patkuzarɨt, sua inapa. 9Sunkanain Dios pit ka kizta: "Diosne akkwan mɨlan mɨji, ussa pashimturuza mɨlanana. Mɨnminkas us watsarɨt mɨj aizpa pianchimai. Mɨnminkas us watsarɨt mɨj aizpa minsachimai. Usne aumɨza, ussa pashimturuza, chiwazha watsal aizpa mɨlananazi." 10Diosne paiña Sɨnam Izpulta aumɨza ɨninta, sun pit kaiztu aizpa mɨninnanapa. Sun Sɨnam Izpulne wan piankamna izninnamtu. Uskas Dios mintu aizpa pian. 11Sunkanain mɨnminkas awa nɨjkultu aizpa piankamsachi. Au nɨjkultu aizpa au izpulmin pian. Kawarain mɨnminkas Dios mintu aizpa piankamsachi. Paiña Sɨnam Izpulmin pian. 12Au sukin uztuzne mamaz tuntu minñamtu. Sunkana minman. Diosne aumɨza paiña Izpul ɨninta, aukasa uzna, Dios aumɨza kain mɨlashimtu aizpa piankamanapa. 13Sɨnam Izpul aumɨza kamtanara akwa, sunkanain, aune sun pit mamazta kamtapuspas. Aune kamtam pitkanain kainammtuchimakpas. Aune Sɨnam Izpul akwa sun pit kainapuspas. Suas Sɨnam Izpulkasa charuzne sun pit mɨanazi. 14Sɨnam Izpul mɨjchiruzne Sɨnam Izpul kamtamtu aizpa sappasachi. Usparuzne an pit tɨmpa pitkanain minñamtu. Uspane sun pit mɨasachimai, Sɨnam Izpulta mɨjarachi akwa. 15Sɨnam Izpul mɨjmikane wan chiwazhakas piankamshinai. Mɨnminkas us miza uzna kwail i kaizsachi. 16Dios pit ka kiztui: "Mɨnminkas Dios mintu aizpa piankamsachi. Mɨnminkas Diosta chinkas kamtasachi." Sunkana Dios Izpulne aumɨza kiwainamtu, Cristo mintu aizpa piankamanapa.
Copyright
Learn More


text:
1Señor Diosníy, qanmi t'aqwiwankipas reqsiwankipas, 2qanmi tiyaykusqaytapas sayarisqaytapas yachanki, yuyaykusqaytapas karumantaraqmi sut'itapuni yachanki. 3Qanmi purinaytapas samarinaytapas yachanki, tukuy ima ruwasqaytapas qhawankin. 4Manaraq rimarishaqtiymi, Señor Diosníy, qanqa llapantaña yachanki. 5Tukuyneqmantan muyuykuwarqanki, makiykiwantaqmi waqaychawankipas. 6Chay yachayniykimanqa manan yuyayniy taripanchu, sinchi hatunmi, manan aypayta atinichu. 7¿Maymantaq Espirituykimanta risaq? ¿Maymantaq qayllaykimanta ayqesaq? 8Hanaq pachaman wichasaq chaypas, chaypin qanqa kashanki. Wañuy-pachaman uraykusaq chaypas, chayllapitaqmi qanqa kashanki. 9Inti lloqsimuyman phalasaq chaypas, inti haykuy lamar-qocha karu patapi tiyasaq chaypas, 10chaypipas makiykiqa pusawanqan, paña makiykiqa hap'ishallawanqan. 11Laqhayaqtaña pakaykuway niyman chaypas, laqhayaqqa astawanraqmi k'anchaykuwanqa, 12laqhayaqpas manan qanpaqqa laqhayaqchu, tutapas p'unchay hinan k'ancharin, k'anchaypas tutapas kaqllan qanpaqqa. 13Qanmi sonqo ruruyta ruwarqanki, qanmi mamaypa wiksanpi hank'ukunawan minichawarqanki. 14Ancha musphana ruwasqa kasqaymantan yupaychayki, utirayanapaqmi ruwasqaykikunaqa, allintapunin chaytaqa yachani. 15Cuerpoypa wiñasqantapas qanqa rikurqankin pakallapi kamasqa kashaqtiypas, hallp'aq sonqonpi sumaq minichasqa kashaqtiypas. 16Wiksallapiraq kashaqtiymi rikuwarqankiña. Hayk'a watachus kawsanaymi qelqaykipi qelqasqaña karqan, manaraq huk watallapas chayamushaqtin. 17Diosníy, ñoqapaqqa ancha chaniyoqmi yuyaykusqaykikunaqa, ancha askhallañan chaykunaqa. 18Chaykunata yupariyta munayman chaypas, aqomantapas aswan askharaqmi kanman. Rikch'arispaypas qanllawanpunin kashani. 19Diosníy, ¡maytan munayman millay runakunata wañuchinaykita! ¡Maytan munayman runa wañuchiqkuna ñoqamanta karunchakunanta! 20Paykunaqa millaytan qanmanta rimanku, awqaykikunan yanqapuni sutiykita hoqarinku. 21Señorníy, ¿manachu cheqnipakuqniykikunataqa cheqnikuyman? ¿Manachu awqaykikunataqa millakuyman? 22Sinchitapunin paykunataqa cheqnikuni, paykunataqa awqaykunata hinan rikuni. 23Diosníy, t'aqwiriway, sonqoyta reqsiykuway, allinta probaykuway, yuyaykuyniykunata reqsiykuy. 24Qhawariway, urmachiq ñanpipaschá purishani, wiñay ñanninta pusakuway.
Copyright
Learn More


text:
1Uma sacerdoten Estebanta tapurqan: –¿Hinatapunichu rimarqanki? nispa. 2Hinan Estebanqa nirqan: –Wawqeykuna, taytakuna, uyariykuwaychis: Atiyniyoq Diosmi ñawpa taytanchis Abrahamman rikhurirqan, Mesopotamia suyupi kashaqtin, manaraq Harán llaqtapi tiyashaqtin. 3Hinaspan payta nirqan: “Ripuy hallp'aykimanta aylluykimantawan rikuchisqayki chay hallp'aman”, nispa. 4Chaymi Caldea runakunaq suyunmanta lloqsispa Haranpi tiyarqan, chaymantataq taytan wañukapuqtin, kay tiyashasqanchis hallp'aman Dios pusamurqan. 5Kaypiqa manan Diosqa chakin saruykunallanpaqpas herenciata qorqanchu, chaywanpas payqa Abrahammanmi prometerqan kay hallp'ata qonanpaq qhepa mirayninpa kapunanpaqwan. Chaytan Diosqa prometesqa Abrahaman manaraq wawayoq kashaqtin. 6Hinaspan Diosqa Abrahamta nirqan: “Mirayniykin wak suyupi forastero tiyamunqaku, chaypin tawa pachak watata kamachi kaspa ñak'arinqaku”, nispa. 7Diosqa payta nillarqantaqmi: “Ñoqan mirayniykita kamachipaq hap'iq runakunata muchuchisaq. Chay qhepata, chay suyumanta lloqsimuspankutaq kay hallp'api yupaychawanqaku”, nispa. 8Hinaspan Diosqa qhari-kaynin qaracha kuchuqayta kamachirqan Abrahamwan rimanakusqanku señal kananpaq. Chaymi Abrahamqa Isaac churin naceqtin pusaq p'unchaymanta qhari-kaynin qarachata señalarqan. Isaacpas Jacob churinta señalarqan, Jacobpas chunka iskayniyoq churinkunata señalarqan. Paykunan ñawpa taytanchiskuna karqan. 9Jacobpa churinkunataq envidiakuspa wawqenku Joseta venderqanku Egipto suyuman apanankupaq. Diosmi ichaqa Josewan kasharqan, 10tukuy llakikuyninmantataq horqorqan. Hinaspan payman yachayta qospa Egipto rey Faraonwan sumaqta qhawarichirqan. Chaymi rey Faraonqa kamachikunan wasipipas Egipto suyupipas kamachikuq kananpaq payta churarqan. 11Egipto suyuntinpin Canaán suyuntinpin yarqaypas manchay llakikuypas karqan, chaymi ñawpa taytanchiskunaqa mikhunata mana tarirqankuchu. 12Hinan Jacobqa Egiptopi trigo kasqanta yachaspa, ñawpaq kutita chay ñawpa taytanchiskunata kacharqan. 13Iskaykaq kutipitaq Joseqa wawqenkunaman reqsichikurqan. Hinan Josepa ayllunta rey Faraonqa reqsirqan. 14Chaymi Joseqa kamachirqan taytan Jacobta lliw aylluntawan pusamunankupaq, qanchis chunka phisqayoq runakunata. 15Hinan Jacobqa Egiptoman uraykurqan, chaypitaq wañukapurqan, kaqllataq ñawpa taytanchiskunapas wañukapurqanku. 16Ayankunatan Shehem llaqtaman aparqanku, hinaspan Hamorpa churinkunamanta Abrahampa rantikusqan aya p'ampanaman churaykurqanku. 17Abrahamman Diospa juraspa prometesqan tiempo sispaykamusqanman hinan, Israel runakunaqa Egiptopi miraspa askhayarqanku, 18chaypachan Joseta mana reqsiq wak rey Egiptopi kamachikuyta qallarirqan. 19Chay reymi ñawpa taytanchiskunata q'otuspa khuyayta ñak'arichirqan, ñuñuq wawankutapas wikch'uchirqan wañunankupaq. 20Chay kikin tiempopin Moisesqa nacerqan, paymi Diospaq ancha sumaq karqan, tayta-mamantaq wasinkupi kinsa killata uywarqanku. 21Wikch'usqa kaqtintaq rey Faraonpa ususinqa apakuspa wawanta hina uywakurqan. 22Chaymi Moisesmanqa Egipto runakunaq tukuy yachayninta yachachirqanku. Hinan kusa rimaq allin ruwaq karqan. 23Tawa chunka watayoq kashaspataq, Israel llaqta-masinkunata watukuyta yuyaykurqan. 24Hinan huknin llaqtamasinta Egipto runa maqashaqta rikuspa, Israel runata amacharqan, hinaspan maqasqa runamanta sayakuspa chay Egipto runata wañurqochirqan. 25Moisesqa yuyarqanmi wawqenkunaq entiendenanpaq, paywan Israel runakunata Diospa qespichinanta. Paykunataq ichaqa mana chayta entiendesqakuchu. 26Qhepantin p'unchaytaq Moisesqa Israel iskay runakuna maqanakushaqman asuykuspa allipunachiyta munarqan: Qharimasikuna, qankunaqa wawqentinmi kankichis, ¿imanaqtinmi maqanakushankichis? nispa. 27Llaqtamasinta maqaqtaq ichaqa Moisesta tanqarparirqan: ¿Pitaq qanta churarqasunki kamachiwanaykikupaq juzgawanaykikupaqpas? 28¿Qayna p'unchay Egipto runata wañuchisqaykita hinachu wañuchiwayta munanki? nispa. 29Chayta uyarispan Moisesqa ayqekuspa Madián suyuman ripurqan, chaypin forastero tiyamurqan, iskay churintaq chaypi nacerqan. 30Tawa chunka wataña kaqtintaq Sinaí orqo qaylla ch'inneqpi huk t'ankar khiska nina rawraypi huk angelqa Moisesman rikhurirqan. 31Chaymi payqa chay rikhuriyta rikuspa muspharqan. Chayta qhawananpaq asuykuspataq Señor Diospa kunkanta uyarirqan: 32Ñoqan kani ñawpa taytaykichiskunaq Diosnin, Abrahampa Diosnin, Isaacpa Diosnin, Jacobpa Diosnin, nispa niqta. Hinan Moisesqa manchakuspa khatatatarqan, manan qhawariyllatapas atirqanchu. 33Chaymi Señor Diosqa nirqan: –Usut'aykita ch'utikuy, sarusqayki cheqasqa ch'uyan. 34Egipto suyupi kaq llaqtaypa ñak'arichisqa kasqantaqa allintapunin yachani, sonqo nanay waqasqankutapas uyarinin, chaymi paykunata qespichinaypaq uraykamuni. Kunanqa hamuy, Egipto suyumanmi kachasqayki, nispa. 35Chay Moisestan runakunaqa mana munaspa nisqaku: ¿Pitaq qanta churarqasunki kamachiwanaykikupaqpas juzgawanaykikupaqpas? nispa. Paytan Diosqa t'ankar khiskapi rikhuriq angelwan kamachirqan paykunaq kamachiqninku kacharichiqninku kananpaq. 36Paymi Israel runakunata Egipto suyumanta horqomurqan, chay suyupipas, Puka Qochapipas, ch'inneqpipas musphana milagrokunata tawa chunka watantin ruwaspa. 37Chay Moisesmi Israel runakunata nirqan: “Diosmi qankuna ukhullamantataq ñoqa hina profetata rikhurichinqa”, nispa. 38Chay Moisesmi ch'inneqpi huñunakuypi ñawpa taytanchiskunawan karqan, hinallataq Sinaí orqopi rimapayaqnin angelwanpas karqan. Paymi kawsaq simikunatapas chaskirqan qowananchispaq. 39Paytan ñawpa taytanchiskunaqa mana kasuyta munarqankuchu, aswanmi payta qhawarparirqanku, sonqonkupipas Egiptomanmi kutipuyta munarqanku, chaymi Aaronta nirqanku: 40“Ñawpaqeykuta rinanpaq dioskunata ruwapuwayku. Egipto suyumanta horqomuwaqniyku Moisesmantaqa manan yachaykuchu imachus sucedesqanta”, nispa. 41Chay p'unchaykunapin waka uñaman rikch'akuq idolota ruwarqanku, hinaspan chayman sacrificiota haywaspanku, makinkuq ruwasqanwan q'ochukurqanku. 42Chay hawan Diosqa paykunamanta t'aqakurqan, hinaspan cielopi ch'askakunata yupaychanankupaq saqerparirqan. Profetakunaq qelqasqan qelqapin nin: “Israelpa mirayninkuna, ¿ñoqamanchu sacrificiokunatapas ofrendakunatapas tawa chunka watantin ch'inneqpi haywawarqankichis? ¡Manan! 43Aswanmi Moloc nisqa diospa karpanta aparqankichis, Refán nisqa diosniykichispa ch'askanta aparqankichis, chaykunaq rikch'aynintan yupaychanaykichispaq ruwakurqankichis. Chaymi qankunata Babiloniaq aswan haqayninkamaraq apachisqaykichis”, nispa. 44Ch'inneqpi ñawpa taytanchiskuna kashaqtinkun, Dioswan Tupana Karpapas chaypi karqan, chay karpatan Moisesqa Diospa rikuchisqanman hinapuni ruwachirqan. 45Chay karpatan ñawpa taytanchiskunaqa taytankumanta chaskirqanku. Hinaspan Josuepa kamachisqan kaspa kay suyuman karpata apaykamurqanku. Kaypi tiyaq runakunatan Diosqa qayllankumanta qarqorqan, hinan paykunaqa kay suyuta hap'ikapurqanku. Ahinapin karpaqa chaypi kasharqan rey Davidpa tiemponkama. 46Davidmi Diospa saminchasqan kaspa, Jacobpa Diosninpaq yupaychana wasita ruwananpaq mañakurqan. 47Salomonmi ichaqa Dios yupaychana wasita sayarichipurqan. 48Chaywanpas Ancha Hatun Diosqa manan runaq ruwasqan wasikunapichu tiyan. Profetan nirqan: 49“Hanaq pachan kamachikuy tiyanayqa, hallp'a pachataq chakiypa samananqa. ¿Imayna wasitan sayarichipuwankichis? ¿Mayneqpitaq samaykuyman? 50Tukuy chaykunataqa ñoqan ruwarqani”, nispa. 51Rumi sonqo runakuna, qankunaqa Diosta mana kasukuq mana uyarikuq runakunan kankichis. Qankunaqa ñawpa taytaykichiskuna hinan Santo Espirituman k'ulluchakushallankichispuni. 52Ñawpa taytaykichiskunaqa llapa profetakunatan qatiykacharqanku. Chanin Runa Jesuspa hamunanmanta willakuqkunatapas wañuchirqankun. Kunantaq qankunaqa payta hap'ichispa wañuchirqankichis. 53Qankunamanmi Diosqa angelninkunawan kamachikuy simita qorqasunkichis, ichaqa manan chayta kasurqankichischu, nispa. 54Umalli runakunataq chaykunata uyarispa k'araktapuni phiñakuspa, Esteban contra k'utupakurqanku. 55Estebantaq ichaqa Santo Espirituwan hunt'a kaspa, hanaq pachata qhawarispa Diospa lliphlli-kayninta rikurqan, Jesustapas Diospa paña ladonpi sayashaqta rikurqan. 56Hinaspan nirqan: –¡Qhawariychis! Hanaq pachatan kicharayashaqta rikushani, Jesucristotataq Diospa paña ladonpi sayashaqta, nispa. 57Hinaqtinmi paykunaqa sinchita qaparispa, ninrinkuta wisq'akuspanku, huk-nisqalla Estebanman phawaykurqanku. 58Llaqta hawaman aysaspankutaq Estebanta rumiwan ch'aqerqanku. Huchachaq testigokunataq Saulo sutiyoq waynaq ñawpaqenman p'achankuta saqeykurqanku ch'aqemunankukama. 59Ch'aqeshaqtinkutaq Estebanqa mañakurqan: –Señor Jesuslláy, espirituyta chaskiykuway, nispa. 60Hinaspan qonqoriykukuspa kunkayoqta waqyakurqan: –¡Señornilláy, kay huchankumantaqa ama paykunata huchachaychu! nispa. Chayta nispataq wañukapurqan.
Copyright
Learn More


text:
Guangdong pruwinsya
Guangdong pruwinsya (kastilla simipi Provincia de Cantón, chun simipi: 广东, phinyimpi: Guǎngdōng, machu: Kwangtung, nisqaqa Chunwa Runallaqta Republika mama llaqtapi huk pruwinsyam. Uma llaqtanqa Guangdong llaqtam.
Yuyarina
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
Pulitika rakiy[llamk'apuy | pukyuta llamk'apuy]
21 huk chunkaniyuq prefectura-llaqtanmi kan.
Yachay tarpuy[llamk'apuy | pukyuta llamk'apuy]
Pruwinsyapi paqarisqa runakuna[llamk'apuy | pukyuta llamk'apuy]
Waki[llamk'apuy | pukyuta llamk'apuy]
Simi kapchiy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Guangdong pruwinsya.
- Uficial qillqa web (chun simipi)
- Guangdong saywitu (inlish simipi)
- Guangdong en el China Internet Information Center (inlish simipi)
Plantilla:Punku p'anqa Chunwa Runallaqta Republika


text:
1Joseqa Faraonman rispanmi willamurqan: –Taytaymi wawqeykunapiwan ovejakunantin, wakakunantin, lliw imaymanantin Canaán suyumanta chayamunku, Gosén hallp'apin kunan kashanku, nispa. 2Wawqenkunamantataq phisqata akllarqan, hinaspan Faraonpa ñawpaqenman pusarqan. 3Faraontaq wawqenkunata nirqan: –¿Ima llank'aqtaq kankichis? nispa. Paykunataq Faraonman kutichirqanku: –Kamachiykikunaqa oveja michiqkunan kayku ñawpa taytaykumantapacha, 4kay hallp'api tiyaqmi hamuyku, manan pasto kanchu ovejaykupaq, sinchipunin Canaán suyupi yarqay kashan. Chaymi, kunan valekuykiku Gosén hallp'api tiyanaykupaq, nispa. 5Hinan Faraonqa Joseta nirqan: –Taytaykiwan wawqeykikunawanmi chayamusqasunkiku. 6Egipto hallp'aqa munayniykipin kashan, allinnin hallp'api tiyachiy taytaykita wawqeykikunata, Gosén hallp'api tiyachunku. Kanmantaq paykunapi allin yuyayniyoq runakuna chayqa, chaykunata churay uyway michiqkunata kamachinankupaq, nispa. 7Joseqa taytan Jacobtapas Faraonman reqsichinanpaq pusaykullarqantaqmi. Jacobtaq Faraonta samincharqan. 8Faraontaq Jacobta nirqan: –¿Hayk'a watayoqmi kanki? nispa. 9Jacobtaq Faraonman kutichirqan: –Purikuqlla kasqayqa pachak kinsa chunka watan, pisillan mana allintaqmi wataykunaqa, manan chayanraqchu ñawpa taytaykunaq kawsasqanman, purikuqlla kasqanku watamanpas, nispa. 10Hinaspanmi Jacobqa Faraonta samincharqan, chaymantataq Faraonpa qayllanmanta lloqsirqan. 11Ahinatan Joseqa tiyachirqan taytanta wawqenkunatapas, paykunamanmi qorqan Egiptopi allinnin hallp'ata, Ramsés hallp'api, Faraonpa kamachikusqanman hina. 12Joseqa mikhuchispanmi uywarqan taytanta wawqenkunata, taytanpa llapa ayllunta, wawakunaq kasqanman hina. 13Manataq mikhuy karqanchu chay suyuntinpi sinchi yarqay kasqanrayku, chaymi yarqayta muchurqan Egipto suyupas Canaán suyupas. 14Joseqa huñurqan Egipto suyu Canaán suyu llapa qolqeta, trigota paymanta rantiqtinku, hinaspan chay qolqeta Faraonpa palacionman apaykurqan. 15Egipto suyu qolqe Canaán suyu qolqe tukukuqtintaq, Egiptontin runa Joseman rirqan: –¡Mikhuyta qowayku! ¿Imanaqtintaq qolqeyku tukukuqtin qan kashaqtiyki wañusaqku? nispa. 16Josetaq nirqan: –Qolqetaq tukukapun chayqa, uywaykichista apamuychis, ñoqataq uywaykichismanta mikhuyta qosqaykichis, nispa. 17Chaymi paykunaqa uywankuta Joseman apamurqanku, Josetaq paykunaman mikhuyta qorqan caballokunapaq, ovejakunapaq, wakakunapaq, asnokunapaqwan. Chay watan paykunaman mikhuchirqan llapa uywankumanta. 18Chay wata tukukuqtintaq, iskaykaq watapi Joseman hamurqanku, hinaspan payta nirqanku: –Manan patronniykumanta pakaykuchu cheqaqtapuni qolqeyku tukukapusqanta, uywaykupas ñan uywaykiña, manan imapas qonaykupaq kanñachu, aswanpas cuerpollaykuñan hallp'aykupiwan kashan. 19¿Imanaqtintaq kashaqtiyki chinkarisaqku, ñoqaykupas hallp'aykupas? Mikhuywan rantiwayku ñoqaykutapas hallp'aykutapas, ñoqaykutaq hallp'aykupiwan Faraonpa kaqninkuna kapusaqku. Muhutataq qowayku kawsanaykupaq, amataq wañusaqkuchu, amallataq hallp'apas purunyachunchu, nispa. 20Chaymi Joseqa Faraonpaq rantirqan Egiptontin llapa hallp'ata, Egipto runakunaqa sapankan hallp'ankuta venderqanku, sinchitapuni yarqayta muchusqankurayku. Hinan hallp'aqa Faraonpa kapurqan, 21runakunatataq kamachiman tukuchipurqan Egipto suyuntinpi. 22Sacerdotekunaq hallp'allantan mana rantirqanchu, sacerdotekuna Faraonmanta mikhunankupaq chaskisqankurayku, chaytan paykunaqa mikhurqanku, chaymi hallp'ankuta mana venderqankuchu. 23Joseqa runakunatan nirqan: –Kunanqa Faraonpaq rantisqañan kankichis, qankunapas hallp'aykichispas. Kayqa muhu tarpunaykichispaq, 24cosechata hoqarispan phisqa costalmanta hukninta Faraonman qopunkichis, tawantin costaltaq qankunapaq kanqa, chakrakunata tarpunaykichispaq, qankunapas, wawaykichispas, wasiykichispi kaqkunapas mikhunaykichispaqwan, nispa. 25Paykunataq kutichirqanku: –Kawsachiwarqankikun, allin rikch'akusunki chayqa, Faraonpa kamachinmi kapusaqku, nispa. 26Hinaqtinmi Joseqa Egipto suyupi kamachikuyta churarqan, phisqa costalmanta hukninta Faraonpaq t'aqanapaq, chaymi kunankama kashanraq. Sacerdotekunallan mana imatapas qonankuchu, hallp'ankuqa manan hayk'aqpas Faraonpachu kapurqan. 27Israel runakunan Egipto suyupi tiyarqan, Gosén hallp'api. Chaypin tiyaykurqanku, anchatapunitaq askhayarqankupas. 28Jacobmi Egipto suyupi tiyarqan chunka qanchisniyoq watata, pachak tawa chunka qanchisniyoq watata kawsanankama. 29Israelmi wañukapunanta reparakuspa, churin Joseta waqyachimuspa nirqan: –Sumaqta qhawariwanki chayqa, valekuykin, makiykita phakay ukhuman churaykuy, hinaspa prometeway hunt'anaykipaq. Valekuykin ama kay Egiptopi p'ampawanaykipaq. 30Ñawpa taytaykunawan ch'illmiykapuqtiyqa Egiptomanta apapuwanki, hinaspa p'ampawanki paykunaq aya p'ampananpi, nispa. Josetaq kutichirqan: –Nisqaykita hinan ruwasaq, nispa. 31Chaymi Israelqa nirqan: –Jurapuway, nispa. Josetaq paypaq jurarqan. Hinan Israelqa k'umuykukurqan puñuna sawna patapi.
Copyright
Learn More


text:
1Chay qhepatataq Davidqa Filistea runakunata atiparqan, hinaspan suyu kamachinanta qechuspa munaychakurqan. 2Hinallataq Moab runakunatapas atiparqan, hinaspan paykunata pampaman thallaykachispa, cordelwan tupuchirqan: Pikunachus cordelwan iskay tupusqa ukhupi kaqkunan wañuchisqa karqanku, huk tupusqa ukhupi kaqkunataq kawsarqanku. Chaymi Moab runakunaqa Davidpa kamachisqan kapurqanku, contribuciontapas pagarqanku. 3Soba suyu rey Rehobpa churin Hadad-ezertapas Davidqa atipallarqantaqmi Eufrates mayu qaylla hallp'anta kutichikapuq rishaqta. 4Hinaspan Davidqa waranqa qanchis pachak caballoyoq soldadokunata, iskay chunka waranqa chakillapi puriq soldadokunatawan presota apamurqan, carreta aysaq caballokunatapas yaqa llapanta hank'unta kuchurqarirqan, pachak carretakunallapaqña puchuchikurqan. 5Damasco llaqtamanta Aram soldadokunataq Hadad-ezerman maqanakuypi yanapaq hamurqanku, ichaqa Davidmi paykunatapas atipaspa iskay chunka iskayniyoq waranqa soldadokunata wañuchirqan. 6Chaymi Davidqa Aram suyupi Damasco llaqtaman soldado t'aqakunata churarqan, hinan Aram runakunaqa Davidpa kamachisqan kapurqanku, contribuciontapas pagarqanku. Ahinatan Señor Diosqa Davidta maypiña kaqtinpas atipachillarqanpuni. 7Chaymantataq payqa Hadad-ezerpa oficialninkunaq apasqan qori escudokunata qechurqospa Jerusalenman aparikurqan. 8Hinallataq Hadad-ezerpa llaqtankuna Betamanta Berotaimantawan askha bronceta hap'ikurqan. 9Hamat suyu rey Toin Hadad-ezerpa llapan soldadonkunata Davidpa atipasqanta yachaspa, 10churin Joramta rey Davidman napaykuqta kacharqan qorimanta, qolqemanta, broncemanta regalokunatawan apachispa: –Allinpunin Hadad-ezerta maqanakuypi atiparqanki, nispa. Hadad-ezerqa Hamat suyu rey Toiq awqanmi karqan. 11Chay regalokunatan rey Davidqa Señor Diospaq t'aqarqan. 12Hinallataq Edom suyumanta, Moab suyumanta, Amón runakunamanta, Filistea suyumanta, Amalec runakunamanta llapan apamusqan qorita, qolqeta, Hadad-ezermanta wakin qechumusqankunatawan Señor Diospaq t'aqarqan. 13Chaymantataq Davidqa Kachi Qocha Wayq'opi Edom runakunaq chunka pusaqniyoq waranqa soldadonkunata atiparqorqan, chaymi payqa mentasqa kapurqan. 14Edom suyupitaq soldado t'aqakunata churarqan, hinan llapan Edom runakunaqa Davidpa kamachisqan kapurqanku. Chhaynatan Señor Diosqa Davidta maypiña kaqtinpas atipachillarqanpuni. 15Llapa Israel suyutan Davidqa kamachirqan, llapa runakunapaqpas chaninkaqta cheqaqkaqta ruwarqan. 16Sarviaq churin Joabtaq ejercitonpi umalli karqan, Ahiludpa churin Josafat-taq qelqa waqaychaqnin karqan. 17Ahitobpa churin Sadocwan, Abiatarpa churin Ahimelecpiwantaq sacerdotenkuna karqanku, Seraiastaq qelqaqnin karqan. 18Joiadaq churin Benaiastaq reypa guardian Ceret runakunaq Pelet runakunaq umallin karqan, Davidpa churinkunataq sacerdotekuna karqanku.
Copyright
Learn More


text:
Lachaki distritu
Lachaki distritu (kastilla simipi: distrito de Lachaqui) nisqaqa Piruw mama llaqtapi huk distritum, Kanta pruwinsyapi, Lima suyupi. Uma llaqtanqa Lachaki llaqtam.
Yuyarina
Allpa saywachi[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
1070 runa
Wiñay kawsay[llamk'apuy | pukyuta llamk'apuy]
Distritupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Saywitu: Lima suyu
- Municipalidad Distrital de Lachaqui (kastilla simipi)


text:
Saddam Hussein
Saddam Hussein sutiyuq runaqa (arabya simipi: صدام حسين عبد المجيد التكريتي, Ṣaddām Ḥusayn Abd al-Maŷīd al-Takrītī, 28 ñiqin ayriway killapi 1937 paqarisqa Al-Awja llaqtapi, Iraqpi; 30 ñiqin qhapaq raymi killapi 2006 wañusqa Al-Kazimiyya llaqtapi, Bagdad ñiqpi) huk Iraq mama llaqtayuq awqaq pusaqmi, pulitikupas runam, sunita islam iñiqmi karqan. 1979 watamanta 2003 watakama Iraqpa umalliqninmi karqan.
1957 watapis Baath nisqa partidupi wankurikurqan.
7 ñiqin kantaray killapi 1959 p'unchawpi Saddam Husseinqa chunka masinwan Abdel Karim Kassem sutiyuq ñawpaq ministruta wañuchiyta munaspa manas atirqanchu, chayrayku karu llaqtaman ayqispa. Iqiptu mama llaqtap Gamal Abdel Nasser sutiyuq umalliqninsi Husseinta yanapaspa qurpacharqan.
1963 watapi huk awqaq pusaqkuna Abdel Karim Kassem-ta wañuchiptin, Husseinqa Bagdad llaqtaman kutirqan. 17 ñiqin anta situwa killapi 1968 p'unchawpi Baath partidum ayñikunawan atipayta hap'irqan. 1969 watamanta umalliqpa rantin kaspa, 1979 watapi umalliqmi tukurqan.
Hukllachasqa Amirika Suyukuna, Fransya, Suwit Huñupas yanapaptinmi, 1980 watamanta 1988 watakama Iran mama llaqtawan awqanakurqan. Ancha achka runakuna wañuptinpas, manam atiqchu tukurqan.
2-XIII-1990 p'unchawpi Iraq awqaqkuna Kuwayt qhapaq suyuta atirqan, Iraq mama llaqtaman ukhuchaspa. 1991 watap qallariyninpitaq Hukllachasqa Amirika Suyukunap awqaqkunam Iraq awqaqkunata Kuwaytmanta ayqichirqan, ancha achka Iraq runakunata wañuchispa.
George Walker Bush sutiyuq Hukllachasqa Amirika Suyukunap umalliqnin terrorismu hayu maqanakuyta rimariptin, 20 ñiqin pawqar waray killapi 2003 p'unchawmanta Hukllachasqa Amirika Suyukunap awqaqninkunam Iraq mama llaqtata atirqan, Saddam Huseinta urmachispa hap'ispa. Saddam Husseinqa 30 ñiqin qhapaq raymi killapi 2006 p'unchawpi runa warkhunapim wañurqan. Kunanraqmi Iraq mama llaqtapi maqanakuchkanku.
Hawa tínkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Saddam Hussein.


text:
1Payllapaq kawsaqqa munaynillantan maskhan, llapa allin yuyaychaykunatapas manan munanchu. 2Mana yuyayniyoqqa manan yachayta munanchu, aswanpas paypa yuyaykusqallantan willakuyta munan. 3Pipas mana chaninta ruwaqqa pisichasqan kanqa, pipas p'enqachisqa kaqqa millay qhawasqan kanqa. 4Runaq rimasqankunaqa chinkay-chinkay ukhu unu hinan, yachaymi ichaqa pukyumanta phawamuq ch'uya mayu hina. 5Huchallikuqman sayakuyqa manan allinchu, chanin runapaq chaninchapuyta waqllichiypas manallataqmi allinchu. 6Mana yuyayniyoqpa siminqa pay kikintan sasaman q'epiykun, rimasqanmantapas hasut'ichikunmi. 7Mana yuyayniyoqpa siminqa pay kikintan chinkachin, rimasqankunawanmi pay kikinta seq'okun. 8Simi apaq rimasqankunaqa sumaqllaña mikhuna hinan, sonqo ukhukamataqmi haykunpas. 9Llank'anapi qellakuqqa kaqninkunata q'aruq runaq wawqenmi. 10Señor Diosqa qaqa sayaq pukara hinan, chaymanmi chanin runaqa phawan, allin hark'aykusqataqmi kashan. 11Qhapaq runaqa kaqninkunatan allin sayachisqa llaqtata hina qhawan, qhapaq runaqa hatunkaray perqapas kanman hinatan qhapaq kayninkunata qhawan. 12Manaraq urmaykushaspanmi runaq sonqonqa hatunchakun, k'umuykukuq runan ichaqa hatunchasqa kanqa. 13Manaraq allinta uyarishaspa simita kutichiqqa mana yuyayniyoqmi, mana p'enqakuqtaqmi. 14Onqosqataqa kawsayta munasqanmi kallpachan, ichaqa, ¿pitaq kallpachanqa llakiq ñit'isqantari? 15Reparaq runaqa yachaytan tarin, yachayniyoqqa yachayta uyariytan munan. 16Sumaq sonqo qoykuyqa llapa punkutan kicharin, allichachaq runakunaq qayllankamataq chayachinpas. 17Chaninmanmi rikch'akun ñawpaqta quejakuqpa rimasqanqa, awqan chayamuspataq mana hina kasqanta sut'inchan. 18Iskay kallpasapa churanakun chayqa, sorteaspallan ch'aqwayninkutaqa ch'inyachinku. 19Phiñachisqa wawqeman asuykuyqa aswan sasan perqawan muyuchisqa llaqtaman haykuymantaqa, wawqekunaq churanakusqanqa wisq'asqa punkuyoq pukara hinan. 20Runaqa rimasqanwanmi imaynapas kapunqa, rimasqanmantan chaskinqa. 21Simiqa atinmi wañuchiytapas kawsachiytapas, chaymi runaqa rimasqanmanta imaynaña kaqtinpas chaskinqa. 22Allin warmiwan casarakuqqa allinkaqtan tarin, Señor Diospa allin qhawarisqantaqmi kanpas. 23Wakcha runaqa valekuspan riman, qhapaqtaqmi k'arak simikunawan kutichin. 24Kanmi waqllichiq amigokuna, kallantaqmi wawqemantapas aswan munakuq amigo.
Copyright
Learn More


text:
1Piru qamkunamanta uknikillapa mana uchayjun yupay tukur, ukninta uchachar niyanman: "Payqami kusala uchayjun" nir. Chaynu nirqami, ashwan paylla kusa uchayjun kanqa. Chaqa ¿imatana ukninta willanqa paypis chaynu uchakurlla kawsarqa? 2Yach'ashanchikllapanu, uchakuqkunataqami Dyusninchik karanlata rikar "Qamqa uchayjun kanki" nimayninchikmatapis puytin, pay allinla kar tukuyta rikar yach'amaqninchik kashanrayku. 3Piru qam, uknikita uchachar "Qamqa kusa uchayjun kanki" niqqami, mana imanupis washakayta puytinkichu, Dyusninchikpa kastigunmantaqa. 4Imanupiqakish qamqa mana manchakur uchakurlla kawsarqa, Dyuspaqqa kaynuta yarpuyatki: "Dyusninchikqami kusala allin kar, mana das piñakur imaqa kastigamanchikchu" nir. ¡Manami chaynuchu! Ashwanmi uchakuqkunataqa kastigan. Piru payqami kusa llakipakuq kashanrayku yarashuyan, uchaykikunata dijar payman tikrakatki pirdunashunanpaq. 5Piru qamqami, kusa kuchi kar, Dyusman mana tikrakanar bidaykitaqa mana kambyayta munankichu. Chaymi ashwan mas uchayjunpaqna tikrakayanki. Chaymi Tayta Dyusqa jwisyu diyapi tukuyta allita rikar yach'ar, kusa manchaypaqtana kastigashunqa. 6Chaqa tukuyninchiktami rikar yach'amayashunllapa, allinta mana allinta rurasha kashallapamapis. 7Piru wakin runakunaqami mana shaykuq allinlata rurar, Dyusta sirbisha pullakumanchik nir, paywan tukuy tyimpupaq luryanpi kayta yarpunllapa. Chaymi paykunataqa Tayta Dyusqa yanapar tukuy tyimpupaq kawsachinqa. 8Nataq chay mana allinkunata ruraqkunataqami, Tayta Dyusqa kusata piñakur kastiganqa. Chaqa paykunaqami chay tukuy allin kaqmantaqa, Dyus nishantaqa mana imalatapis kasuyta munanllapachu. Ashwanmi munashanllata rurar kawsanllapa. 9Chaynu kashanllaparaykumi michka Israel runakuna, mana Israel runakuna karmapis qischakanqallapa. Chaymi tukuy chay mana allinta ruraqkunapaqqa kusala qischakaykuna, yarpupakuykuna kanqa. 10Piru Tayta Dyusqami chay allin ruraqkunataqa allinmi kanki nir, kusata aligriyachir shumaqta kawsachinqa, Israelmanta kaqkunata, chaynulla mana Israelmanta kaqkunamatapis. 11Chaqa Tayta Dyusqa manami ukmanta, ukmantachu rikamanchikllapa. 12Chaymi mayqanpis Moise's mantakushanta mana yach'arpis, imami allin, imami mana allin nir yach'ayar uchakushanraykumi Tayta Dyusqa allita rikar kastiganqa. Nataq Moise's mantakushanta yach'ayar uchakuqkunata-shuypaqa chay mantakuykunallawan Tayta Dyusqa allita rikar yach'ar, kastiganqa. 13Chaqa Tayta Dyusqami mana chay mantakuykunata uyakuqkunalatachu allinpaqqa riqsin. Ashwanmi uyakusha karmapis chay mantakuykuna nishankunata kasuqkunatami, Tayta Dyusqa allinpaqqa riqsin. Chaymi chaynu karnaqa, Dyuswan pullana kanqallapa. 14Piru mana Israel runakunamantaqami, wakinkunaqa Moise's mantashankunata mana yach'arpis, allinta rurar kawsanllapa. Chaqa paykunaqami yarpuyninllapallamanta yach'anllapa imami allin, imami mana allin nirmapis. 15Chaymi chaynu allinta rurar kawsatinllapaqa, yach'anchikllapa paykunapismi shunqunllapapi Dyus munashankunata allita intrakanllapa nir. Chaqa yarpunllapami, allintachu rurayani manaqachu mana nir. 16Chay nishushayllapanumi, jwisyu diyapiqa kanqa. Chaqa Amitunchik Jesucristupaq yach'achishushayllapanu, payqa yarpuyashanchikkunata rikayanqa. Chaymi ukkunata washayanqa. Nataq ukkunataqa uchakushanllaparayku kastigayanqa. 17Israelmanta kaq runa masiy, qamqami ninki: "Nuqaqami Israel runa kar, Moise's mantakushankunata yach'akushayrayku Dyusqa masta munaman" nir. Piru chaynuqami ninki kusata alabakarla. 18Chaynulla Moise's mantakushanta yach'akushana karqami ninki, "Tayta Dyus munashantaqami allita intrakanina" nir. Chaymi Moise's mantakushankunata yach'akushana karqa, yarpunki Tayta Dyus munashankunalata intrakarmi, kwintata qukani imataq allin nir. 19Chaynullami ninkipis: "Chay mana yach'aqkunaqami mana rikakuq yupay katinllapa, yach'achiyta puytini, amana tutaparaqllapi yupay purinanllapapaq" nir. 20Ninkipismi: "Moise's mantakushankunata allita yach'aq karmi, Dyus munashanta allita intrakayani. Chaymi chay wamritukuna yupay kar, mana yach'aqkunata yach'achiyta puytini: 'Imataq allin, imataq mana allin' nir. Chaqa Moise's mantakushanraykumi yach'ayta puytinchik Dyus munashantaqa". 21Piru allita intrakar yach'achikurqa, ¿imaraykutaq chay yach'achikushaykitaqa mana kasunkiqa? Chaqa qamqami yach'achikunki: "Ama suwakuyllapachu" nir. Piru ¿imaraykutaq suwakunkiqa? 22Yach'achikunkipismi: "Ukpa warminwanqa manami allinchu pununapaq" nir. Piru, ¿imaraykutaq ukpa warminwan pununkiqa? Runakuna rurashan amitunllapakunatapismi kusata ch'iqninki. Chaynu chaykunata ch'iqnirqa, ¿imaraykutaq chay amitunllapapa wasinkunaman yaykunki iman kaqkunata suwakuqqa? 23Kananqami Moise's mantakushanta allita yach'arqa, kusata alabakanki. Piru chay mantakuykunata mana kasurqami, Dyusmanta burlakayanki. 24Chayraykumi Dyus nitin iskribikashakunapi nin: "Qamkuna Israelmanta kaqkuna mana allinkunata rurashaykillaparaykumi, chay uklawmanta kaq runakunaqa, Dyusninchikpaq mana allinta rimanllapachu" nir. 25Qammi Dyuswan kanaypaq nir chay siñal kustumrita ruranki. Chaynu chay siñal kustumrita rurar, Moise's mantakushanta mana chiqapta kasurqami, yanqallana chay siñaltaqa rurashayki kanqa. 26Chay mana Israelmanta runakunaqami chay siñal kustumritaqa mana ruranllapachu. Piru allita Dyus munashanta rurarllapaqa, ¿manachu Dyuspaqqa chay siñal kustumrita rurasha yupayna kanqallapa? 27Chay paykunaqami, Dyus munashanta rurasha kar, Dyuswanna kanqallapa. Chaymi Dyuspaqqa mas allinna kanqa qammantaqa. Chaqa qamqami, chay siñal kustumrita rurasha karmapis, Moise's mantakushantaqa chiqaptaqa mana kasunkichu. 28Ma chaynu katinqa ¿mayqankunataq Dyuspa chiqap wamrankunaqa kanqa? Manami kwirpunchikpi siñal kustumrita rurashanchikraykuchu chiqap wamrankunaqa kanchikllapa. 29Chaqa Moise's tukuy mantakushankunata kasunasha kashamapis, manami chayqa washamayninchikta puytiranchu. Ashwan Dyuspi allita kriyishalami, Santu Ispiritu yarpuyninchikpi siñalamaqninchik yupay intrachimanchik Dyuspa wamrankunana kanchikllapa nir. Chaynu Dyuspaq kashallapaqami, runakunaqa mana alabamashunllapachu, ashwan Taytanchik Dyusmi kusa allinna kankillapa nimashunllapa.
Copyright
Learn More


text:
1Kamachi-kaypaq apasqa kasqaykumanta soqta wataq soqta killanpa phisqa p'unchayninpin wasiypi tiyakusharqani Judá suyu kurak runakunapiwan, hinaspan qonqaylla Apu Señor Diosqa llamiykuwarqan. 2Rikurqanitaq rawrashaq runata hina. Cinturanmanta uranmanmi rikch'akusqa nina hina, chaymanta wichayninmantaq allin llusk'achasqa bronce hina k'anchasqa. 3Chay runataq makiman rikch'akuqta haywarimuwaspa chukchaymanta hap'irqowarqan. Hinan Diospa Espiritunqa wayrapi hoqarirqowarqan, Diospa rikhuriypi rikhuriwasqanpin Jerusalenman apawarqan, hinaspan churaykuwarqan yupaychana wasiq ukhukaq pationpa wichay qhawaq punkunman, Señor Diosta phiñachiq idolonkuq kasqanman. 4Chaypin Israelpa Diosninpa lliphlli-kaynin kashasqa pampapi rikusqay hinallataq. 5Niwarqantaq: Qan, runaq churin, wichay ladota qhawariy, nispa. Ñoqataq wichay ladota qhawarirqani, hinaspan rikurqani punku haykuna altar qayllapi Señor Diosta phiñachiq idolota. 6Nillawarqantaqmi: Qan, runaq churin, ¿rikunkichu Israel runakunaq millay p'enqayta kaypi ruwashasqankuta? Chay ruwasqankuwanmi wasiymantapas aswan-aswanta karunchachiwanku. Kunanpas rikullankitaqmi aswan millaykunataraq, nispa. 7Chaymantataq apawarqan patio haykuna punkuman, perqapitaq kasqa huk t'oqo. 8Hinan niwarqan: Qan, runaq churin, t'oqota hatunyachiy, nispa. Ñoqataq t'oqota hatunyachispa haykunata tarirqani. 9Nillawarqantaq: Haykuy, hinaspan chaypi rikumunki mana chanin millay ruwasqankuta, nispa. 10Haykuspa qhawariqtiytaq, llapan perqakunapi kashasqa k'iñaspa ruwasqa imaymana rikch'aq suchuq animalkuna, wak millay qhelli animalkuna, Israel llaqtaq millay idolonkunapiwan. 11Israel suyuq qanchis chunka kurak runankunan chaykunaq ñawpaqenpi sayashasqaku, paykunawanmi kashallasqataq Safanpa churin Jaazaniaspas. Sapankataq incienso q'apachina hap'intinkama, chaymantataq sankhu q'osñiraq sayarisqa. 12Hinan niwarqan: Qan, runaq churin, ¿rikunkichu Israel taytakunaq pakallapi idolonkuq wasichanpikama ruwashasqankuta? Paykunaqa ninkun: ¡Manan Señor Diosqa rikuwanchischu! ¡Suyunchistapas wikch'upunmi! nispanku. 13Chaymantapas nillawarqantaq: Aswan millay ruwashaqkunataraqmi rikunki, nispa. 14Apallawarqantaq Señor Diospa wasin wichay lado punku haykunaman. Chaypin warmikuna tiyarayashasqa Tamuz diosta waqapayaspanku. 15Nillawarqantaq: Qan, runaq churin, ¿rikushankichu kayta? Chaymantapas aswan millaytaraqmi rikullankitaq, nispa. 16Chaymantan apallawarqantaq Señor Diospa wasinpa ukhu pationman, yupaychana wasiman haykuna punkuwan altarpiwan tupaypin kashasqa iskay chunka phisqayoq Israel qharikuna, yupaychana wasita qheparparispanku. Inti haykuy ladoman qhawantinkama pampaman k'umuykukuspa intita yupaychashasqaku. 17Hinan Señor Diosqa niwarqan: Runaq churin, ¿rikunkichu kay ruwasqankuta? ¡Judá llaqta runakunaqa manan amikunkuchu kay hina p'enqay huchakunata ruwaspankupas! Chaymantapas awqanakuywanmi suyuntinta hunt'aykachishanku, kuti-kutirispan phiñachiwanku. Chaymi millay asnachisqanku senqayman chayamun. 18Chayraykun paykunata phiñakuspa muchuchisaq, manapunin khuyapayaykusaqpaschu. Qaparikuspaña waqyakamuwaqtinkupas, manapunin uyariqpas tukusaqchu, nispa.
Copyright
Learn More


text:
1Israel nacioncho lutan yachasicogcuna naupata cayashgannömi gamcunachöpis lutan yachasicogcuna cayangapä. Paycunaga engañayäshushpayquimi manacagcunata yachasiyäshunquipä. Jesucristo salvamagninsi cashgantapis paycunaga manami criyiyangasu. Sayno cashganpitami in ernuman gaycush cayangapä. 2Say lutan yachasicogcuna engañaptin chasquiparmi waquin yäracog mayinsicuna pengacuypä jusalicur cawayangapä. Sayno cawayaptinmi Jesucristuta chasquicogcunata pï-maypis jamuräyangapä. 3Say lutan yachasicogcunaga imaycanöpapis saqueayäshunquipämi. Sayno cayashganpitami paycunaga in ernucho imayyagpis nacayangapä. 4Saynölami mana cäsucog angilcunatapis Tayta Diosninsi yanauyaycag sacayman wichgargan juicio nal chämuptin juzgananpä. 5Saynöpis Noé cawanan wisan jusasapa runacunata Tayta Diosninsi castigarganmi. Say runacunaga Tayta Diosninsi munashganno cawayänanpä Noé wilapaptinpis manami cäsupäyargansu. Saymi Tayta Diosninsi diluviuwan ushacäsergan. Sayno ushacäsirpis Noëtawan ganchislatami salvargan. 6Saynöpis Sodoma y Gomorra marcacunata Tayta Diosninsi ninawan rupasergan uchpayashganyag. Saycho tag runacunata sayno castigargan Tayta Diosninsi castigacog cashganta lapan runacuna tantyacuyänanpämi. 7Say marcacunata rupasirpis Lot jutiyog runatami isanga Tayta Diosninsi salvargan. Say marcacunacho tag yu runacuna pengaypä jusalicur cawayashganta ricar Lotga ima ruraytapis manami camäpacorgansu. 8Waran waran jusalicuyashgancunata ricar y manacagcunata parlayashganta wiyar payga yupami laquicorgan. 9Noëta y Lotta sayno salvaptinmi musyansi pay munashganno cawag cagtaga lapansitapis Tayta Diosninsi salvamänansipä cashganta. Jusalicogcunatami isanga juicio nalcho in ernuman gaycongapä. 10Gamcunacho caycag lutan yachasicogcunaga quiquin munashgannöla jusalicur Tayta Diosninsita manami cäsucuyansu. Saynöpis paycunaga angilcunapä y supaycunapäpis shimin tarishgantami imatapis parlayan. 11Gloriacho caycag angilcuna, runacunapita más munayyog caycarpis, manami supaycunata ashliyansu, sinöga Tayta Diosninsipa maquinmanmi cachaycun payna juzgananpä. 12Say lutan yachasicogcunaga uywacunano yarpayniynag cayashpan manami tantyayansu imata parlaycäyashgantapis. Uywacunano cayashpanmi wanusish cayänalanpä yuriyash. Sayno carmi paycunaga mana alita ruraycäyashgalancho ushacäyangapäpis. 13Waran waran imatapis manacagcunata rurayashpanmi jegchicachäyan. Micuyänayquipä shuntacäyashgayquichöpis paycunaga pengaypämi lutancunata rurayashganta parlar cushicuyan. Sayno cayashganpitami paycunaga Tayta Diosninsipa naupanman chäyänanpa trucan in ernucho nacayangapä. 14Say runacunaga pï warmita ricarpis munapäyanlanami. Jusalicurpis manami ajayäyansu. Manarä shumag tantyacogcunatami engañan jusalicasinan cash. Runa mayinta imaycanöpapis saqueayta yachayanmi. Sayno cayashganpitami paycunaga in ernucho nacayangapä. 15Tayta Diosninsi munashganno naupata cawaycarpis cananga manami pay munashgannönasu cawaycäyan. Beorpa surin Balaam guellay-raycula lutanta rurashgannömi paycunapis lutancunata ruraycäyan. 16Balaam lutanta rurananpä aywaycaptinmi ashnun runano parlar michargan lutanta mana rurananpä. 17Usya pucutay mana tamyamushganno y saqui pucyu mana välishgannömi say lutan yachasicogcunapa yachasicuynin imapäpis välinsu. Paycunapäga maynami camarish caycan yanauyaycag sacay saycho wichgaräyänanpä. 18Paycunaga sumäsiyashpanmi yachag-tucur imatapis parlayan. Jusancunata sayrä cacharish cagcunatami shimita goyan lutancunata rurayänanpä. 19Say lutan yachasicogcunaga caynömi niyan: “Yachasishgäta cäsucur Tayta Diosninsi munashgannömi cawayanquipä.” Sayno nicarpis manami paycuna cawayansu Tayta Diosninsi munashgannöga, sinöga jusalicularmi cawayan. 20Salvamagninsi Señor Jesucristuta pipis chasquicush caycar yapay jusalicuyman cuterga más peormi jusayog ricacun. 21Jesucristupa wilacuyninta chasquicush caycar jusalicuyman cutinanpä caycaptenga Jesucristuta ama chasquicuyanmansu cayargan. 22Jusalicuyman cutegcunapäga runacuna caynömi niyan: “Algoga gumitashganta yapaymi cutipan. Saynölami cuchipis limpio cananpä armasiptinpis mitucho yapay goshpan.”
Copyright
Learn More


text:
1Noga Pabloga Dios acramasha captinmi Jesucristopita willapacug cayä. Chaymi noga isquirbiyämü Corinto marcachru Diosman yupachicug gotucagcunapag, jinaman ‘Acaya’ ninganchru Dioslata servipäcunanpag raquisha lapan runacunapag. Nogaga Timoteowan ishcaynïmi aparcayächimug cay cartata. 2Chauraga Munayniyog Jesucristopas, jinaman noganchipas Dios Taytanchi ima-aygachrüsi yapapäcushunqui, gasilata cawachipäcushunqui. 3Munayniyogninchi Jesucristopa Dios Taytanga alisca alim. Chaymi payga cuyapämanchi, jinaman laquisha cayashas valorchämanchi. 4Chaymi payga Cristopa janan imata cunchupäcuptïsi chaynuyla valorcharcayäman, nogacunas laquisha cayagcunata paynuy valorchapäcunäpag. 5Nätan Cristochu ima-aygatas chaynuyla cunchura. Chaynuymi nogacuna ima-aygatas cunchurcayä Diospita chaynuyla valorchasha capäcunäpag. 6Chaura imatas cunchurga nogacuna cunchurcayä gamcuna cunchupäcuptiqui Dios valorchacug canganta tantiachipäcunagpagmi. Nogacunata ima-ayga cunchuy awantaytas Dios yanaparcayäman gamcuna cunchupäcuptiqui yanapapäcunagpagmi. 7Nätan nogacunaga musyarcayämi nogacunanuy ima-aygatas cunchupäcuptiqui gamcunatas Dios valorchapäcushunayta. 8Jesusman yupachicug-mayïcuna, Asia ninganchru Diosman mana yupachicug runacuna alisca cunchuchipäcamanganpitaga musyapäcunaytam munarcayä. Chaychrüga alisca juyunaypam cunchuchipäcamasha, nä manam awantayta atipapäcurächu. Chaura cawaytaga manam pasay pinsiapäcurächu. 9Antis “Cananga fijuchr wanuchimäshun” nipäcurämi. Chaynuy nirga nä manam quiquïcunamanga yupachicurächu, antis wanushacunata cawacächimug Diosmanmi yupachicurcarä. 10Chaura Diosga wanupäcunäpitam salvapäcamara. Paymi canansi salvarcayäman, jinaman mas guepamansi salvapäcamangam chay wanuchipäcamänanpitaga. 11Chaura gamcunaga nogacunapa janä Diosta manacurcayay, gamcuna nogapag manacurcaptiquiga alisca chranin runacunam Diosta “Graciaslä Tayta” nicurcanga, cuyapäcug Dios manacurcangaynuy imapitas salvapäcamaptin. 12Canan ichaga imanuy cawangätas niyärishay: Gamcunachru cayanmi juc ishcay runacuna casqui rimagpag ricapäcamag. Nätan nogataga alila rurag captïmi shongöga “Lutantam rurayanqui” mana nimanchu. Chaymi cushirayä nogaga maychru chaychru carsi, jinaman gamcunacagchru cayarsi cawarä razoncaglata rimayarmi, nätan Dioslapag cawayarmi. Chaynuy cawarä Dios cuyapämälar yanapämaptinmi, manam noga ali cawayta yachrag carchu. 13Nätan nogaga imaysi isquirbimurga isquirbimurä aygas tantiacuylatam leyipäcur shumag tantiapäcunaypag. Chaura waquilanta tantiasha capäcuptiquiga canan cay carta isquirbiyämungäwanga imaylaga shumagmi tantiapäcunqui. 14Imaysi alita rurar cawangäta gamcunaga musyarcayanquim. Chaura Munayniyog Jesucristo cutimunan junagga alisca cushisham capäcunqui nogapita. Chaynuytan nogas alisca cushicushag gamcunapita. 15Nätan nogaga “Nämi fiju tantiarärin” nirmi ishcay cuti gamcunaman yaycamuyta munarä imalachrüsi masla yanaparärinagpag. 16Naupataga munarä Macedoniata aywayälarmi, chaypitaga cutimursi yapaytan yaycamuyta munarä, nä ishcay cuti yanaparuptiquiga “Fijum yanapapäcamanga Judeata aywanäpag” nir pinsiar. 17Chauraga chaynuy rurayta munar, ¿manachu shumag pinsiasha cä? Manam. Antis nogaga chaynuy rurayta munarä shumag pinsiarcurmi, Diosta mana regueg runacunatanuysi yanga rimagpag mana ricapäcamänaypag. 18Chaynuy rurangäta Diosga shumagmi musyayan. 19Chauraga Silvanowan Timoteowan Diospa-mayin Jesucristopita gamcunata yachrachipäcungagsi razoncagmi cayan. Manam casquipapäcuragchu Jesucristoga razoncagta rimagmi. 20Chaura Diosga ningannuy rurag carmi ‘Salvacugtam cachramushag’ ningannuyla Jesucristota cachramura. Chaymi nogacunaga “Au, Cristom salvacugga” nir, Diosta alisca alipag ricapäcü. 21Pay quiquin Diosmi gamcunatas jinaman nogacunatas waranpa waranpa yanapayämanchi Jesusman mas yupachicunanchipag, nätan paytan nogataga acramashas Jesucristopita willapäcug canäpagsi. 22Paymi Santu Espirituta cachramusha pay munangannuy cawayta yanapämänanchipag. Dios munangannuy cawarga, 23reguechicushun paypa runan canganchitam. Chaura Diospa naupanchru razoncagtam isquirbiyämü. Payga shumagmi musyayan mana casquiparcayangagta. Nätan nogaga chayman mana yaycamurächu piñapaptï laquisha capäcunaypitam. 24Chaura gamcunaga Diosman nä alim yupachicurcayanqui. Chaymi juc mandagnuysi mana “Wacnuy u caynuy ruray” nipäcugchu, antis nogacunaga yanapaytam munarcayag cushisha cawapäcunaypag.
Copyright
Learn More


text:
1Chaypïtam Jesus willala tincuchiypa Diosta imaypis mañacunanpä: 2“Juc malcaćhüshi juc juyu fis Diostapis mana manchacü nunätapis mana llaquipä cañä. 3Chay malcaćhüshi cañätac juc japanyäśha walmi. Payshi chay fisman liñä: ‘Taytáy, quijanacuśhá nunäwan arrinlaycallämay’ nil. 4Chay niptinshi fisca mana atindïtucul unayña cayächin. Chaynaptinpis pasaypish rabyapayächï cala. Chaynapaptinshi fisca pinsälun: ‘Diospis nunapis mana ima ucayämaptinpis, cay walmïta arrinläśhäri manaña umäta nanayächimänanpä’ nil. 6“Chay walmip rabyachïninmi maynu juyu fistapis awnicalpachin. 7¿Chaychun ampá Dios mana atindiycälishunquimanchu tutay-muyun ruygacücunäta? ¿Alcayalcächishunquiman munaśhan üracamachućh? Manamá. 8Pay'a chay-pachallam atindiycun'a. Ñatac cay pachäman ya'a Rasun Nunap Chulinca cutimul ¿talïmanchućh caynu jicutaycü chalapacuyniyu nunacunacta?” nila. 9Chaypïtam chayćhu Jesus juctañatac willala mayanpis “Diospa ñawpäninćhu allinmi cacú” nil jamuyäcücunäpä cay nil: 10“Ishcay nunash liñä Diospa chuya wasiman payta mañacü. Chay jucninshi fariseo cañä. Juccäñatacshi Roma gubirnupä alcabäla mañawshï malca-masin cañä. 11Chayćhüshi fariseoca aläjapa śhaycapacuycul Diostapis mañacücuyan: ‘Sulpá cachun Dios taytáy, mana juc nunacunänuy suwa caśhäpi, jucha-sapa caśhäpi, mansibädu caśhäpïtapis. Anradisicucmi wic alcabäla mañä nunänuy mana caśhäpïta. 12Simänäćhu ishcay cutictalämi ayuná. Jinaman'a lluy gänaśhäcunapïtapis ćhuncapïta jucta-camalämi uycucpis’ nil. 13“Chay alcabäla mañä nunäñatacshi ipallaćhu un'ulacuycul, maquillantapis tällalcul-tällalcul uyshucuśhalla nila: ‘Dios taytáy, jucha-sapam callá. Llaquipaycallämay-ari’ nil. 14Chaymi rasunpa nipäcuc, wasinta cutinanpä ñam cay illay mañä nunaca ima juchanpïpis pampachäśhaña cayäla. Chay juccäñatacmi ichá jina juchayüllalä cayäla. Rasunpa mayanpis ‘Ya'a Diospä cumplïdum cacullá’ nïcá pin'acüśham quïdan'a. Mana alawacücunañatacmi ichá aśhwanpa altuman juluśha can'a” nila. 15Chayćhüñatacmi iñachacunacta achca apapämula Jesusman umanta yataycul Diosta mañacapunanpä. Yaćhapacünincunañatacmi ichá lluy mićhacücuyalcan. 16Jinaptinmi Jesus nila: “Ama mićhacuychu; jina śhapämuchun. Cay uchuchäcunänuy cäcunapämi Diospa gubirnun'a. 17Rasunpa mayanpis paycunanuy Diospa gubirnunta mana ćhasquïcá, chayman manamá yaycun'achu” nila. 18Chayćhümi juc puydï nuna Jesusta tapula: “Allin yaćhachicü Taytay, ¿imactatan lulalläman wiñay simpri cawsaycäman yaycunäpä?” nil. 19Niptinmi: “¿Imapïmi ‘allin’ nimanqui yaćhachicülla cayapti'a? Allincá Diosllam. 20Am yaćhayanquimari Diospa camachicuyninćhu: ‘Amam nunacta wañuchinquichu; mansibacunquichu; suwacunquichu; casquicunquichu; jinaman taytayquita mamayquita tuqui allinpam licanqui’ nil nishancunacta” nin. 21Niptinmi: “Caycunallamannu'a uchucllapïmi cawsayculá” nila. 22Niptinmi: “Jucmi lulanayqui cayanlä: lluy cäniquita lanticulcul llapa wacchacunaman aypuycamuy. Jinalmi janay pachäćhu alli sumä cäniyu caycunqui. Jinalcul atimay” nila. 23Niptinmi alli cäniyu cal nishanta uyalïlul sumä llaquisha licula. 24Chaynu wällïshacta licalculmi Jesus: “Sumä cäniyu rïcu nuna Diospa gubirnunman yaycunanpä sasa-sasam. 25Rasunpa Diospa gubirnunman cäniyu nuna yaycunantá aśhwanpam juc camïllu uywapis awjap linlinpa pasälunmanlä canpis” nila. 26Niptinmi chayćhu uyalïcunaca nipäcula: “Chaynu captin'a ¿mayantá salbacunman?” nil. 27Niptinmi: “Nunaca mana atipäśhancunacá, Diospá imallamá” nila. 28Niptinmi Pedro: “Taytáy, ya'acunam ichá lluy imallätapis caćhaycul atiyalcac” nila. 29Niptinmi: “Rasunpa ya'a nipäcuc, pipis Diospa gubirnun-laycu wasinta, walminta, irmänuncunacta, chulincunacta, mamancunacta caćhaycücá paypïmá masta ćhasquin'a cay cawsayninćhüpis. Jinaman'a juc bïdaćhüpis wiñay cawsaytalämi ćhasquin'apis” nila. 31Chaypïtam ćhunca ishcayniyu yaćhapacünincunacta Jesus japächalcul nila: “Canan'a ñam Jerusalenman liyanchicña. Chayćhümi lluy lulacacun'a Diospa unay willacünincuna ya'a Rasun Nunap Chulincäpi isquirbishanca. 32Chayćhu mana-Israelcunap maquinman ćhulaycamaptinmi burlapapäman'a, palapäman'a, tuwapapäman'a ima. Chayćhu lawćhapämal wañuchipäman'a. 33Jinapämaptinpis quimsa muyunpïtam ichá śhalcamuśhä” nila. 34Cay nishantam nï imapi nishantapis mayanllanpis intindipäculachu mana tantiapaśh captin. 35Ñä Jericó malcäta Jesus ji'aycuyalcaptinmi juc apla caminu patanćhu limuśhnacuyäñä. 36Chay achca nunacunaca śhacayämüta uyalilculmi tapucula: “¿Imam śhacayämullan?” nil. 37Niptinmi: “Nazaret-lädu Jesusmi pasayan” nila. 38Uyalilcul-pacham ayaycaćhacuyan: “¡Mandacü Davidpa Caśhtan Caćhamuśhan Salbacü, Jesuslláy! ¡Llaquipaycallämay-ari!” nil. 39Chaynu ayaycaćhacayämuptinmi waquin puntanpa pasäcunaca: “¡Upälla!” nil mićhacapäcula. Jinaptinpis mastalämi ayaycaćhacayämun: “¡Mandacü Davidpa Caśhtan Caćhamuśhan Salbacüní! ¡Llaquipaycallämay-ari!” nil. 40Chaynu ayamuśhanta uyalilculmi Jesus śhaycuycul puśhachimula. Lädunman ćhächimuptinmi Jesus tapula: 41“¿Imallactam nilanqui?” nil. Niptinmi: “Taytáy, licaytam munallá” nila. 42Niptinmi: “Licay-ari. Caynu chalapacamäśhayquipam allinyälunqui” nila. 43Chay niycullaptin ñawin quićhacacüluptinmi Diosta alawaśhtin Jesusta atila. Chayćhümi lluy nunacunäpis chayta lical Diosta alawapäcula.
Copyright
Learn More


text:
1Señor Diosmi Amozpa churin Isaiasman Judá suyumanta Jerusalenmantawan kaykunata rikuchirqan. 2Hamuq p'unchaykunapin Señor Diospa wasin orqo aswan hatunkaray kanqa, llapa orqokunamantapas aswan alton kanqa. Llapa suyu runakunan chayman qhochurikamunqaku. 3Askha hatun suyukunan pusarinakamunqaku: Hakuchis, Señor Diospa orqonman wichasun, Jacobpa Diosnin yupaychana wasiman wichasun. Paymi ñanninkunata yachachiwasun, chay ñanninkunatataq purisunchis, nispanku. Sionmantapachan Señor Diospa yachachikuyninta yachachinqaku, Jerusalenmantapachan Señor Diosqa rimanqa. 4Señor Diosmi suyukunaq ch'aqwayninta chaninchanqa, askha llaqtaq churanakuynintan t'aqtanqa. Paykunaqa manañan awqa-tinkuypaq yachaqanqakuñachu, manan mayqen suyupas huk suyuwan maqanakunqañachu, espadankumantapas yapuna rejakunatan ruwakapunqaku, lanzankumantapas ichhunakunatan ruwakapunqaku. 5¡Jacobpa miraynin llaqtakuna, hakuchis Señor Diospa k'anchayninpi purisunchis! 6Señor Diosníy, Jacobpa miraynin llaqtaykiqa inti lloqsimuy lado suyukunaq ruwaynintan askhallataña ruwashanku, Filistea runakuna hinan layqakuykunatapas ruwashanku, mana iñiq wak llaqtakunawantaq rimanakunkupas, chaymi qanqa paykunata saqerparirqanki. 7Suyunkupiqa hunt'an kashan qoripas qolqepas, mana yupay atiymi qhapaq illakunapas, hinallataq caballokunapas sinchi askhallaña, maqanakuypaq carretakunapas mana yupay atiyllaña. 8Suyunkuqa hunt'allataqmi kashan idolokunawanpas. Runakunaqa paykunaq ruwakusqan dioskunatan yupaychanku. 9Paykunaqa huch'uyyachisqan kanqaku, p'enqachisqan kanqaku, chaywanpas ama pampachaychu. 10Yaw, runakuna, Señor Diospa manchana qayllanmanta atiyninpa lliphlli-kayninmantawan qaqa-qaqakunaman pakakuychis, pampa t'oqokunaman winakuychis. 11Hatunchakuq runakunaqa k'umuykachisqan kanqaku, uma hoqariq runakunaqa huch'uyyaykachisqan kanqaku, chay p'unchaypiqa Señor Diosllan hatunchasqa kanqa. 12Tukuy-atiyniyoq Señor Diosmi chay p'unchayqa k'umuykachinqa llapan hatunchakuqkunata, pay-payman tukuq runakunata, llapan anchaykachaq runakunatapas. 13Paymi Libanopi sinchi hatun sayayniyoq cedro sach'akunata kumpanqa, Basanpi encina sach'akunata chaqonqa. 14Alto orqokunata hatun moqokunatawan kuskachanqa. 15Hatun torrekunatapas allin perqasqa perqakunatapas thuninqa. 16Lamar-qochanta puriq llapa barcokunatapas, ancha sumaq buquekunatapas unuwanmi millp'uchinqa. 17Runaq hatunchakuyninmi huch'uyyachisqa kanqa, uma hoqariyninpas k'umuykachisqan kanqa, chay p'unchaypiqa Señor Diosllan hatunchasqa kanqa. 18Llapallan idolokunataq ch'usaqyachisqa kanqa. 19Señor Dios kay pachata chhaphchirinanpaq hamuqtinmi, paypa manchana qayllanmanta, atiyninpa lliphlli-kayninmantawan runakuna pakakunqaku, hinaspan qaqa wasikunaman, pampa t'oqokunaman winakunqaku. 20Chay p'unchaymi runakunaqa qori idolonkutapas qolqe idolonkutapas huk'uchakunaman masu huk'uchakunaman wikch'unqaku, chaykunatan paykuna kikinku yupaychanankupaq ruwakurqanku. 21Señor Dios kay pachata chhaphchirinanpaq hamuqtinmi, paypa manchana qayllanmanta, atiyninpa lliphlli-kayninmantawan runakuna qaqa k'aktukunaman ayqekunqaku, qaqa wasikunaman winakunqaku. 22Amaña runaman hap'ipakuychischu. ¿Imataq runari? Kawsayninqa huk samay hinallan.
Copyright
Learn More


text:
1Josepa churinmi karqan Manasés, Manasespa churintaq Maquir, Maquirpa churintaq Galaad, Galaadpa churintaq Hefer, Heferpa churintaq Zelofehad. Zelofehadpa ususinmi phisqa karqan: Maala, Noa, Hogla, Milca, Tirsapiwan. 2Chay Manasés ayllu phisqa ñaña warmikunan Dioswan Tupana Karpa punkuta rirqanku, Moisesta, sacerdote Eleazarta, umallikunata huñunasqa Israel runakunatawan rimapayanankupaq, hinaspan nirqanku: 3–Taytaykun ch'inneqpi wañukapurqan, ichaqa manan payqa Señor Dios contra huñukuq Corepa t'aqanpichu karqan. Pay kikinpa huchanmantan wañupurqan, manataqmi qhari wawata churiyarqanchu. 4Chaywanpas manan chaninchu taytaykuq sutin ayllu miray qelqamanta pichasqa kanan, mana churiyoq kasqanraykullaqa. Chhaynaqa, taytaykuq wawqenkunaman tupaq hallp'amanta ñoqaykuman hallp'ata qowayku, nispa. 5Hinan Moisesqa chay warmikunaq mañakusqanta Señor Diosman willarqan. 6Chaymi Señor Diosqa Moisesta nirqan: 7–Zelofehadpa ususinkunaqa chanintan mañakunku. Chhaynaqa, taytankuq wawqenkunaman tupaq hallp'amanta hallp'ata qoy, taytankuman tupaq hallp'ata paykunaman qopuy. 8Hinallataq Israel runakunatapas kamachiy: Mayqen runapas mana churiyoq wañupunman chayqa, ususinmanmi hallp'anta saqepunqa. 9Manataq ususinpas kanmanchu chayqa, wawqenkunamanmi hallp'anta saqepunqa. 10Wawqenkunapas manataq kanmanchu chayqa, taytanpa wawqenkunamanmi hallp'anta saqepunqa. 11Taytanpa wawqenkunapas manallataq kanmanchu chayqa, aswan qaylla ayllunmanmi hallp'anta saqepunqa. Chaymi Israel runakunapaq kamachikuy kanqa, Señor Diospa kamachiwasqanman hina, nispa. 12Señor Diosmi Moisesta nirqan: –Kay Abarim orqo-orqoman wichay, hinaspa Israel runakunaman qonay hallp'ata qhawarinki. 13Chay hallp'ata rikusqayki qhepataqa wañukapunkin, Aarón wawqeyki hina. 14Zin ch'inneqpi Meriba qayllapi runakuna ñoqa contra chhuchupakushaqtinmi, qankuna iskayniykichis kamachisqayta mana kasuwarqankichischu, manallataq runakunaq qayllanpipas hatunchawarqankichischu, nispa. Meribaqa Zin ch'inneq Cadespi unu pukyun. 15Hinan Moisesqa Señor Diosta nirqan: 16–Señor Diosníy, qanmi llapa runaman kawsay qoqqa kanki, llaqtaykita umallinanpaq huk umallita akllay, 17maymanña llaqtayki riqtinpas paymi pusanqa, awqa-tinkuytapas paymi umallinqa, ama llaqtayki mana michiqniyoq oveja hina purinanpaq, nispa. 18Chaymi Señor Diosqa Moisesman kutichirqan: –Nunpa churin Josuemi chaypaq hina allin qhari, payta akllaspa uman pataman makiykita churaykuy. 19Chaymantataq sacerdote Eleazarman llapa runakunamanwan pusanki, hinaspa paykunaq ñawpaqenpi umallinkupaq churanki. 20Josuetaqa rantiykipi wakin atiyniykiwan kamachinanpaqmi churanki, ahinapin llapa Israel llaqta payta kasunqaku. 21Josueqa umalliña kaspanmi sacerdote Eleazarwan sapa kuti tapuchiwanqa, Eleazartaq Josuepa sutinpi munayniy tapuna Urimwan ñoqata tapuwanqa. Ahinapin Josueqa Israel runakunata tukuy ima ruwanankupaqpas kamachinqa, nispa. 22Hinan Moisesqa Señor Diospa kamachisqanman hina lliwta ruwaspa, sacerdote Eleazarman llapan Israel runakunamanwan Josueta pusarqan, 23hinaspa paypa uman pataman makinta churaykuspa, rantinpi kamachikunanpaq churarqan, Señor Diospa kamachisqanman hina.
Copyright
Learn More


text:
Ahmad Tejan Kabbah
Alhaji Ahmad Tejan Kabbah (sirbya simipi: Ahmad Tejan Kabbah) sutiyuq runaqa (* 16 ñiqin hatun puquy killapi 1932 watapi paqarisqa Pendembu llaqtapi - 13 ñiqin pawqar waray killapi 2014 watapi wañusqa Freetown llaqtapi ) huk Liyun Urqu mama llaqtap musiku yachachiq wan pulitiku karqan.
Tayta: ; Mama: .
Warmi: Patricia Kabbah / Isata Jabbie Kabbah.
Churinkuna (5): Mariama, Abu, Michael, Isata wan Tejan Jr.
Willay pukuykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Ahmad Tejan Kabbah.


text:
1Señor Diospa kamachin Moisespa wañukapusqan qhepatan, Señor Diosqa Moisespa yanapaqnin Nunpa churin Josueta nirqan: 2–Kamachiy Moisesmi wañukapun, ahinaqa qanpas Israel runakunapas wakichikuychis Jordán mayuta chimpaspa qankunaman qonay hallp'aman haykunaykichispaq. 3Chaypin qosqaykichis llapan chayasqaykichis hallp'ata imaynan Moisesman prometerqani hinata. 4Chay hallp'aykichismi kanqa wichay lado Líbano orqo-orqomanta uray lado ch'inneqkama, hinallataq inti lloqsimuy lado hatun Eufrates mayumanta inti haykuy lado lamar-qochakama, chaypi kaq Het runakunaq hallp'anpas qankunaqmi kapunqa. 5Kawsashaqtiykiqa manan pipas atipasunkichu, imaynan Moiseswanpas kasharqani hinallataqmi qanwanpas kasaq, ahinaqa manapunin saqerparisqaykichu manallataqmi wikch'usqaykipaschu. 6Kallpachakuy, allin qhari kay, qanmi ñawpa taytaykichisman qonaypaq prometesqay hallp'ata kay llaqtaman rakinki. 7¡Kallpachakuy! ¡Allinta sayay! Kamachiy Moisespa qosqasuyki kamachikuykunata llapantapuni hunt'ay, amapunin chaykunamantaqa t'aqakunkichu pañamanpas lloq'emanpas, chay hinapin allillan kasunki may purisqaykipipas. 8Kamachikuy simi qelqamantaqa rimashallankipunin, chaytaqa tuta-p'unchaymi yuyaymanallankipuni qelqaq kamachikusqanman hinapuni ruwanaykipaq. Chay hinapin tukuy ima ruwasqaykipas allinkama kasunki. 9Qhawariy, ñoqan kamachiyki, kallpachakuspa qhari hinapuni sayay. Ama manchakuychu, amataq pisi kallpayaychu, ñoqa Diosniyki Señor Diosqa qanwanpunin kashasaq maytaña riqtiykipas, nispa. 10Hinan Josueqa Israel umalli runakunata kamachirqan: 11–Riychis llapan runakunaman, kamachimuychistaq qoqawata ruwakunankupaq. Kinsa p'unchaymanta hinan Jordán mayuta chimpasunchis, Diosninchis Señor Diospa qowananchis hallp'ata hap'ikapunanchispaq, nispa. 12Hinallataq Josueqa Rubén ayllu runakunata, Gad ayllu runakunata, Manasés kuskan ayllu runakunatapas nirqan: 13–Señor Diospa kamachin Moisespa nisqasuykichis simita yuyariychis, paymi nirqan: “Diosniykichis Señor Diosmi kay hallp'ata qosunkichis mana kuyuq tiyanaykichispaq”, nispa. 14Jordanpa kay ladonpi Moisespa qosqasuykichis hallp'apin saqenkichis warmiykichista, wawaykichista, uywaykichiskunatapas. Allin maqanakuq qharikunallan maqanantinkama, wakin ayllukunaq ñawpaqenta mayuta chimpankichis, paykunata yanapanaykichispaq. 15Señor Dios mana kuyuqta tiyachinankama imaynan qankunatapas tiyachirqasunkichis hinata, yanapallankichistaqmi Diosniykichis Señor Diospa qonan hallp'ata hap'ikapunankukama. Chaymantataq kutimpunkichis Moisespa qosqasuykichis kay hallp'aykichista hap'ikapunaykichispaq, nispa. 16Paykunataq Josueta nirqanku: –Arí, llapan kamachiwasqaykikutan ruwasaqku, maytaña: Riychis, niwaqtiykikupas risaqkun. 17Imaynan Moisestapas tukuy kamachiwasqankuta kasurqayku ahinallataqmi qantapas kasusqaykiku. Ñoqaykuqa munaykun Diosniyki Señor Diosllapuni qanwan kananta, imaynan Moiseswanpas karqan hinata. 18Kamachikusqaykita mana kasukuqkunapas qan contra sayariqkunapas wañuchisqan kanqaku. Chhaynaqa, kallpachakuy, qhari hinapuni sayay, nispa.
Copyright
Learn More


text:
1Sábado jamay junagchömi discïpuluncunawan Jesús pasarcaycargan trïgu poguraycag chacracuna cuchunpa. Tsaypa pasarmi Jesuspa discïpuluncuna trïguta palarcur cuparishpan micapäcorgan. 2Tsayta ricarmi fariseo runacuna caynog nergan: “Sábado jamay junag mana arunapag Moisés escribishgan leycunacho niycaptenga ¿imanirtag discïpuluyquicuna trïguta palarcaycan?” 3Tsaymi Jesús caynog nergan: “Sábado jamay junagcho trïguta palarpis paycunaga manami jutsata rurashgatsu. Atsca cutimi gamcuna liyipäcushcanqui David yanapagnincunawan micanar imata rurapäcushgantapis. Atsca cuti liyiycarpis ¿manacu tantyapäcunqui? 4Davidga Tayta Diosta manacuna wayi rurinman yaycurmi Tayta Diosnintsipag churaraycag tantata micorgan. Nircur paywan aywag runacunata tsay tantata garargan paycunapis micunanpag. Tsay tanta cüracunala micunanpag captinpis tsayta micur Davidga manami jutsata rurashgatsu.” Tsaynog nirmi Jesús tantyatsergan discïpuluncuna sábado jamay junagcho trïguta micurpis jutsata mana rurashganta. 5Nircur Jesús caynog nergan: “ Nogami munayniyog caycä sábado jamay junagcho runa rurananpag mana rurananpag cagtapis ninäpag.” 6Tsaypita juc sábado jamay junagchönami sinagogaman Jesús yaycorgan yachatsinanpag. Tsaychömi caycargan juc runa, derëcha cag maquin wanushga. 7Tsauraga Moisés escribishganta yachatsegcuna y fariseucunami Jesusta ricapaycargan caynog yarpashpan: “Mä sábado jamay junag caycaptin ¿aliyätsinagcush tagay gueshyagta? Aliyätsiptenga tsay achäquilawanmi contran sharcushunpag.” 8Tsaynog yarpaycashganta tantyarmi wanushga maquiyog runata Jesús caynog nergan: “Sharcurcur runacunapa naupanman ichicuy.” Tsaynog niptinmi tsay runa ichircorgan. 9Nircurna runacunata Jesús taporgan: “Sábado jamay junagcho ¿gueshyaycag runata aliyätsishwancu o ‘Jina nacacutsunpis’ nishwancu?” 10Tsaypita naupancho caycag runacunata ricärishpan maquin wanushga caycag runata caynog nergan: “¡Maquiquita jogariy!” Jogarcuptinmi maquin sänuna ricacorgan. 11Sábado jamay junagcho tsaynog aliyätsiptinmi fariseucuna fiyupa rabiacärergan. Nircur wilanacärergan Jesusta wanutsinanpag. 12Tsaypita juc tsacayna Jesús aywargan jircaman Tayta Diosta manacunanpag. Tsaychömi warargan Tayta Diosnintsita manacuycar. 13Tsauraga patsa wararcuptinnami discïpuluncunata gayargan. Nircur paycunapita acrargan chunca ishcay (12) runacunata apostolnincuna cananpag. 14Paycunami cargan Simón (paytami jutinta churapargan Pedro nir), Simonpa wauguin Andrés, Santiago, Juan, Felipe, Bartolomé, 15Mateo, Tomás, Alfeupa tsurin Santiago, “Celote” nishgan Simón, 16Santiagupa wauguin Judas y Jesusta entregag cag Judas Iscariotipis. 17Jircapita Jesús urämurnami juc pataccho atsca discïpuluncuna y tsaytsica runacunapis juntaraycagta tarergan. Tsay runacunami shapäcamorgan Judea provinciapita, Jerusalenpita, Tiro marcapita y Sidón marcapitapis. Paycunami juntacargan Jesús yachatsishganta mayayta munar y gueshyashgancunapita aliyashga cayta munashpan. 18Tsaycho waquincunata aliyätsishgannoglami demonio nacatsishgan runacunatapis Jesús aliyätsergan. 19Aliyätsiptinmi pï-maypis Jesusta yataylapis yatayta munapäcorgan, gueshyashganpita aliyashga cananpag. 20Tsauraga discïpuluncunata ricärishpanmi Jesús caynog nergan: “Cay patsacho wactsa caycarpis cushishgami cawanquipag. Gamcunatami Tayta Diosnintsi naupanman pushashunquipag. 21“Cay patsacho micanarpis cushishgami cawanquipag. Gloriachöga manami micananquipagnatsu. “Cay patsacho wagarpis cushishgami cawanquipag. Gamcunatami gloriacho Tayta Diosnintsi cushicuyta goshunquipag. 22“ Nogata chasquicamashgayquipita runacuna chiquishuptiqui, gargushuptiqui y ashlishuptiquipis ama laquicäriytsu. 23Tsaynog nacashgayquipitami Tayta Diosnintsi premiuta gloriacho camaripäshunquipag. Gamcunatanogmi Tayta Diosnintsipa unay profëtancunatapis nacatsipäcorgan. Tsaynog caycaptenga imanog nacarpis cushicäriy.” 24Nircurnami Jesús caynog nergan: “¡Rïcucuna! Cay patsacho imaycayogpis car runa mayiquita manami yanapashcanquitsu. ¡Tsaymi gamcunata Tayta Diosnintsi mana cuyapaypa infiernuman gaycushunquipag! 25“¡Imaycayquicunapis atsca captin cushicogcuna! Infiernuchöga pasaypami nacanquipag. “¡Quiquilayquipag imatapis yarpar cushishga cawagcuna! Gamcunaga laquicushpayquimi wagapäcunquipag. 26“¡Lapan runapita alabashga cagcuna! Unay lutan yachatsicogcuna alabashga canalanpag yarpashgannogmi gamcunapis alabashga canalayquipag yarpachacuycanqui. Tsaynog cashgayquipitami Tayta Diosnintsi mana cuyapaypa infiernuman gaycushunquipag. 27“Cäsucamagcunatami itsanga caynog në: Cuyanqui chiquishogniquicunata. Contrayquicunatapis ali ricanqui. 28Gayapäshogniquicunapag Tayta Diosta manacunqui ali cawananpag. Tsaynogla ashlishogniquicunapagpis Tayta Diosta manacunqui perdonananpag. 29Pipis lagyashuptiquega jucag cärayquitapis camapanqui. Punchuyquita guechushuptiquega chompayquitapis cachaparinqui apacunanpag. 30Runacuna imalatapis manacushuptiquega goycunqui. Tsaynog imatapis guechurishushpayqui apacuptenga ama ‘Cutitsimay’ ninquitsu. 31Runa mayiqui ali ricashunayquita munarga gamcunapis paycunata ali ricapäcuy. 32“Cuyanacushgalayquiwan cuyanacorga ama yarpapäcuytsu ali runa cashgayquita. Jutsasapa runacunapis cuyanacushgalanwanga cuyanacärinmi. 33Quiruyqui tincushgalanwan ali cawarga ama yarpapäcuytsu ali runa cashgayquita. Jutsasapa runacunapis tsaynoglaga cawapäcunmi. 34Yanapashogniquicunalata imachöpis yanaparga ama yarpapäcuytsu ali runa cashgayquita. Fiyu runacunapis yanapagnincunalataga yanapanmi imatapis chasquinan-rayculaga. 35“Gamcunaga chiquishogniquicunata cuyapäcuy. Paycunawan ali cawapäcuy. Imatapis manarga ama yarpapäcuytsu pägashunayquitaräga. Tayta Diosnintsega jutsasapa runacunata cuyapanmi. Munayniyog Tayta Diosnintsi cuyapäcog cashgannog gamcunapis cuyapäcog carga paypa wamranmi carcaycanqui. Cuyapäcog cashgayquipitami gloriacho premiuta chasquipäcunquipag. 36Tsaynog caycaptenga Tayta Diosnintsi cuyapäcog cashgannog gamcunapis cuyapäcog capäcuy. 37“Tayta Diosnintsi mana juzgashunayquipag runa mayiquita ama jamurpaytsu. Tsaynogpis runa mayiquita manacagman ama churaytsu. Tayta Diosnintsi perdonashunayquipäga chiquishuptiquipis perdonapäcuy. 38Pï-maywanpis ali cawar yanapanacunqui. Runa mayiquita yanapashgayquinoglami gamcunatapis Tayta Diosnintsi yanapashunquipag. Yanapashushpayquega yarpashgayquipitapis mastami yanapashunquipag. 39“¿Gapra runa gapra mayinta pushanmantsurag? Pushaycashgancho ¿manatsurag pözuman ishcan jegacurpunman? Tsaynoglami noga yachatsishgäta manarag yachacorga gamcunapis gapranogla carcaycanqui. 40Maygan yachacogpis manami yachatsegninpita mastaga yachantsu. Tsaynog captinpis shumag yachacorga yachatsegninta taripangami. 41“Quiquiquipa nawiquicho jatuncaray ganra jatiraycaptenga ¿imanirtag runa mayiquipa nawincho ichicnayla ganra caycagta ricapanqui? 42Nawiquicho jatuncaray ganra caycaptenga ¿imanogparag runa mayiquita: ‘Nawiquicho tacshala ganra caycagta jorgapäshayqui’ ninquiman? ¡Ishcay cära runacuna! Puntataga jorguy nawiquicho ganra caycagtarag. Tsayragmi ricanquipag runa mayiquipa nawincho tacshala ganra caycagta jorgupänayquipag. Tsaynogla runa mayiquita jamurpänayquipa trucanga yarpachacäriy quiquiquipa jutsayquicunata cacharinayquipag. 43“Yöracuna manami wayuntsu juc casta yörapa wayuyninta. 44Tsaynogla manami hïguscunata palantsitsu cashacunapita, ni üvacunata cosechantsitsu shiracacunapitaga. Ima yöratapis wayuyninpa reguishgantsinoglami runacunatapis parlacuyninpa reguintsi ali runa cashganta o fiyu runa cashgantapis. 45Tsaymi ali runaga shongun alita yarpashgannog alita parlan. Fiyu runami itsanga shongun mana alita yarpashgannog mana alita parlan. 46“¿Imanirtag gamcuna: ‘Maquiquichömi caycä’ nipäcamanqui, noga nishgäta mana cäsucuycarga? 47Nishgäcunata cäsucamag runa imanog cashgantapis canan tantyatsishayqui. 48Payga caycan cimientuta shumag ruraycur sharcatsishga wayinogmi. Atsca yacu chämur jaytaptinpis ali cimintushga wayega manami juchongatsu. 49Nishgäcunata mana cäsucamag cagmi itsanga alpa janalancho sharcatsishga wayinog caycan. Fiyupa tamyaptin yacu shamur tsaynog sharcatsishga wayega juchurmi ushacangapag.”
Copyright
Learn More